
la Burxa 
celebra el 
número 100 




Un moment de l’acampada contra el desallotjament. 


Jordi Hereu 
s’estrena 
desallotjant 
la Rossenda 

[ L’alcalde presenta el seu 
suposat caràcter dialogant 
als moviments socials 

[ Com a acte de suport van 
treure els mobles al carrer i 
van acampar-hi quatre dies 

Després de la seva arribada a 
l’alcaldia, Jordi Hereu va rebre 
una trucada del regidor de Se¬ 
guretat de l’Ajuntament de 
Barcelona: “Què fem amb l’a- 
campada?”, li preguntava. 
“Desallotja’ls”, va respondre 
Hereu. Aquesta ha estat la re¬ 
buda del nou batlle del constis- 
tori barceloní als moviments 
socials de la ciutat comtal po¬ 
ques hores després de la seva 
arribada al poder municipal. 

Malgrat tot, les veïnes que 
es van acostar al carrer Ros- 
send Arús van ser testimonis 
de com els habitants de La 
Rossenda van “tirar la casa per 
la finestra”. Aquesta va ser la 
curiosa estratègia que els joves 
van dissenyar per afrontar el 
desallotjament de l’immoble, i 
que va portar els seus habitants 
i simpatitzants a fer vida al 
carrer els primers dies de se- 


OPINIÓ 


Vaga del Prat 

Els mitjans de comunicació ofi¬ 
cials només han donat una ver¬ 
sió de la vaga dels treballadors i 
treballadores del handling d’Ibè- 
ria. Cartes al director, opiniòlegs 
i polítics només han parlat dels 
pobres passatgers perjudicats. 
Escoltem ací una visió diferent. 

í pàgina 2 ] 


SANTS 


les Festes 
Alternatives 2006 


Malgrat els intents frustrats del 
Mossos d’Esquadra d’aigualir 
les festes, l’Assemblea de Barri 
de Sants demostra un any més 
la seua capacitat organitzativa 
amb un èxit aclaparador. 



EN MOVIMENT 


No tindràs una 
casa en la teva 
putavida’ 


Un nou moviment que reclama 
el dret a l’habitatge entra en 
erupció al nostre entorn. La 
campanya de l’Assemblea Po¬ 
pular per un Habitatge Digne 
està trencant barreres. 


V 


í pàgina 2 ] 


ARREU 


la Franja es mou 
pels Països 
Catalans 

La Institució Cultural de la Fran¬ 
ja de Ponent va néixer l’any 
2003 amb la intenció d’englobar 
tothom qui reivindica la seua 
identitat catalana. 

I pàgina 11 ] 

editorials 


L’habitatge, un luxe 


les alternatives, totalment consolidades 


E l darrer dia de setembre 
la gent va sortir al carrer 
per un dret que es reco¬ 
neix a la tan citada (només en se¬ 
gons quins casos, és clar) Consti¬ 
tució, el dret a l’habitatge. Assis¬ 
tim a la pujada constant d’uns 
preus ja desmesurats per uns 
quants metres quadrats, de què 
després no podem gaudir perquè 
o bé són massa pocs i resulten 
claustrofòbies, o bé hem de treba¬ 
llar massa hores per poder-los 
mantenir. I de tant en tant un aug¬ 


ment dels tipus d’interès per ofe¬ 
gar encara més aquells que opten 
per la compra, perquè els bancs 
també tenen dret a explotar al mà¬ 
xim el pastís de les hipoteques. La 
perversió del sistema es fa més 
evident quan les persones que es 
queixen d’aquests preus abusius, i 
de la vulneració dels seus drets, 
són les mateixes que critiquen els 
atacs frontals a allò de què es 
queixen: en comptes de sentir su¬ 
port en lluites com l’okupació, hi 
veuen una agressió. 


A profitant que a La 
Burxa estem de ce¬ 
lebració, des d’aquí 
volem enviar una felicitació a 
tota la gent que ha fet possi¬ 
bles les Festes Alternatives. La 
dotzena edició d’aquestes fes¬ 
tes, que van començar amb 
tensions amb el Districte per 
l’espai on s’havien d’ubicar i 
que han acabat amb un judici 
contra els Mossos per abusos, 
ha estat tot un èxit. Les 15.000 
persones que hi han passat 


contrasten amb les 500 perso¬ 
nes diàries que van acudir a les 
activitats organitzades pel Dis¬ 
tricte. Però més enllà de l’as¬ 
sistència, l’Assemblea de Bar¬ 
ri ha demostrat una gran capa¬ 
citat i eficiència organitzatives 
i ha ofert un programa d’acti¬ 
vitats variades i de qualitat 
que, a més d’atraure molta 
gent del barri i de fora, ha ser¬ 
vit per fer visibles les lluites 
dels col·lectius que en formen 
part. I és que les alternatives 


són més que un espai de festa. 
La seva organització serveix 
perquè moltes persones del 
barri es coneguin mentre fan 
un torn de barra, i els diners 
que es recullen es destinen a ti¬ 
rar endavant projectes durant 
tot l’any. La Burxa n’és un 
clar exemple, ja que el 50% de 
la publicació es finança amb 
els beneficis que generen les 
festes alternatives. 8 anys de 
Burxa, 12 d’alternatives. Per 
molts anys! 


opinió 


Vagues ‘salvatges’? 


MIA CARITG 

Aquest estiu he sentit a la ràdio 
diverses opinions, tant dels 
oients com dels locutors i també 
dels diputats al Parlament, sobre 
els problemes provocats per la 
vaga dels treballadors de l’aero¬ 
port del Prat de finals de juliol. 

Estic sorpresa i alhora indig¬ 
nada de no 
sentir cap 
veu a favor 
dels vaguis¬ 
tes. Ningú 
no es pre¬ 
gunta per 
què aquests 
treballadors 
van arribar a 
l’extrem de 
decidir-se 
per fer una 
vaga dita 
salvatge ? 

Crec que 
l’únic culpa¬ 
ble de la va¬ 
ga és Ibèria: 
la compa¬ 
nyia, amb la 
seva decisió 
a finals de 
juliol d’anul·lar la concessió, 
sabia que s’armaria un pollastre 
entre els treballadors, als quals 
abocava a l’atur forçat, i deixa¬ 
va en la misèria a moltes famí¬ 
lies. D’aquesta forma, Ibèria 
tindria els usuaris i l’opinió pú¬ 
blica al seu favor. 

També he sentit que els sin¬ 
dicats assenyats s’han disculpat 
i han declarat que la vaga se’ls 
havia escapat de les mans. Sin¬ 
dicats assenyatsl Jo més aviat 


parlaria de sindicats venuts a la 
patronal, eines burocràtiques al 
servei del capitalisme, molt 
lluny de l’esperit sindicalista, és 
a dir, de defensar els drets dels 
treballadors. 

Malauradament, tot i que 
existeix el dret a vaga, les úni¬ 
ques vagues que triomfen són 
aquelles que perjudiquen direc¬ 
tament els 
ciutadans. Les 
vagues dels 
sectors privats 
de poc servei¬ 
xen, són ofe¬ 
gades, i les 
multinacio¬ 
nals seguei¬ 
xen tancant 
fàbriques i 
deixant al car¬ 
rer a milers de 
treballadors. 

Pensant en 
la vaga dels 
tramvies de 
l’any 1951, 
també s’hau¬ 
ria pogut fer 
una vaga d’u¬ 
suaris al Prat, 
i que tothom 
es negués a agafar l’avió en so¬ 
lidaritat amb aquests treballa¬ 
dors. 

Però la paraula solidaritat 
avui no existeix. Un últim 
apunt; als anys 60, per un aco¬ 
miadament en una empresa del 
Prat de Llobregat, va parar tota 
la comarca del Baix Llobregat, 
mentre que ara els dirigents sin¬ 
dicals i patronals seuen als seus 
despatxos per pactar el nombre 
d’acomiadaments. 


Sense l’aportació dels àrabs, in¬ 
ventors del número 0, ara no po¬ 
dríem visualitzar de forma tan cla¬ 
ra una xifra que té connotacions 
gairebé sempre positives (és clar 
que el signe C de la numeració ro¬ 
mana no té la contundència d’un 1 
seguit de dos zeros). Així doncs, 
arribar a complir 100 anys, 100 o 
100 mil euros, 100 per 100, anar a 
100 per hora (abans volia dir cór¬ 
rer molt) o posar-se a 100, entre 
altres, són manifestacions que 
transmeten un valor innegable. 
Però el número 100 també té al¬ 
guns significats menys positius, 
com ara el de 100 anys i un dia, 
com en aquella cançó country 
americana dels setanta que feia “A 
100 anys i un dia vàrem condem- 
nar-me, perquè un policia va tro¬ 
bar-me un arma”. 

Darrere un 100 hi ha, doncs, 
sovint moltes coses per explicar. 
Fites increïbles i proeses inver¬ 
semblants. I els cent números d’u¬ 
na publicació periòdica sempre és 
una efemèride important. I no cal 


Això va dir TV3 en el Telenotícies 
del 22 de setembre. Per què no 
parlen mai de ciutadans i ciu¬ 
tadanes que protesten pel re¬ 
trocés evident de la nostra parla? 
El dia del pregó a la plaça Sant 
Jaume n’érem molts i moltes que 
no portàvem etiquetes ni con¬ 
signes preparades, tan sols un 
paraigua negre en senyal de dol, 
de dol pels greuges socio¬ 
lingüístics i culturals que patim 
últimament. No cal ser d’aquí o 


Salt de Plens 

la importància 
dels zeros 

QUEL NESS 

explicar que no és el mateix que 
aconsegueixi publicar 100 núme¬ 
ros el butlletí intem de La Caixa, o 
que ho faci el Barça (que, per cert, 
tot just va pel número 23 de la re¬ 
vista oficial FC Barcelona, crea¬ 
da, suposem, per la nova junta). 
La Burxa, no té darrere ni les ar¬ 
ques plenes de La Caixa, ni la 
massa social culé. Però si que té 
darrere una cosa que no es paga 
amb diners: entusiasme, compro¬ 
mís i dedicació. Ha plogut des que 
el febrer del 1998 un grupet de 
persones vinculades al moviment 
okupa del barri va decidir infor¬ 
mar a la seva manera, cansats que 
els periodistes del mitjans conven¬ 
cionals encenguessin el focus de 
les seves informacions per il·lumi- 


d’allà, ni d’aquesta organització o 
de l’altra; és evident el que a poc 
a poc i de forma subtil s’està 
aconseguint.O és que ningú se 
n’ha adonat que tots els fulletons 
que edita la Generalitat estan en 
castellà i català? De debò creuen 
que la parla catalana avança?Ja 
no cal esforçar-se a aprendre 
català, ja que amb l’enganyifa del 
respecte a tothom ens estan 
integrant de la manera que els 
convé. 


nar sempre la part més fosca de tot 
plegat. Però a més van voler fer un 
producte de qualitat, en català i 
que arribés a tot el barri. I, mira 
per on, ho van aconseguir! 

Per la meva part, des d’aques¬ 
ta modesta columna he procurat 
contribuir que la publicació és 
mantingués en els estàndards de 
qualitat desitjats pels seus funda¬ 
dors i fundadores, parlant de tot i 
de res, però sempre amb ànims 
d’aportar una mica de reflexió so¬ 
bre el caos de l’existència huma¬ 
na, des d’una òptica nacional i de 
classe popular. També ha plogut 
una mica des que a principis del 
2002 vaig començar amb el Salt 
de Plens, que per qui no ho sàpiga 
és potser l’acte més intens de la 
celebració de la Patum de Berga, 
que se celebra cada Corpus. In¬ 
tens, explosiu i curt. Així intento, i 
fins i tot algun cop potser ho he 
aconseguit, que siguin els meus 
escrits. Si ho voleu, ho continuaré 
intentant. Salut i endavant! 


El que s’està aconseguint és 
que les persones d’esquerres 
enyorin lingüísticament parlant 
l’era Pujol. Per què no es pot 
lligar cultura de país i visió 
social? La resposta és molt sen¬ 
zilla: perquè depenem d’aquesta 
paraula tan buida que és 
Espanya, no reconeixent que 
som una amalgama de països 
dins d’un altre país. 

No és fer política dir que la 
ciutadania està polititzada? 



CARTES A LA BURXA 

Envia’ns el teu escrit a laburxa@laburxa.org o a Can Vies (c. Jocs Florals, 42. BCN 08014). 

sants 


la festa major torna a animar els 
carrers del barri 


MIREIA PUI - SANTS 
Els carrers del barri es van omplir 
un altre any d’activitat, de gent i de 
decorats fantàstics. Enguany van 
ser 12 les comissions de festes que 
van organitzar activitats diverses als 
seus carrers, amb dues novetats: per 
una banda, els Castellers de Sants 
obrien un nou espai festiu davant 
del seu local, al carrer Vallespir, i, 
per una altra, el veïnat del Triangle 
de Sants prenia el relleu a les alter¬ 
natives a la plaça d’Osca. 

Com sempre, la decoració va ser 
una de les protagonistes amb el tra¬ 
dicional concurs de carrers guarnits 
que va guanyar per segon any con¬ 
secutiu la plaça de la Farga. En se¬ 
gon lloc quedava el Juràssic Parc 
del carrer Vallespir, mentre que el 3r 
premi se l’enduia Galileu a tot gas. 

Èxit rotund de les alternatives 

Les Festes Alternatives de Sants 
van celebrar aquesta festa major la 
seva 12a edició demostrant que són 
un acte consolidat i un referent per a 
gran part del veïnat. 

Les festes començaven amb el 
sopar de germanor al carrer Premià, 
i durant els tres primers dies van 
animar la plaça d’Osca amb el pre¬ 
gó, dos concerts i la marató d’es¬ 
pectacles. Dijous la festa es traslla¬ 
dava al pàrquing de la plaça Joan 
Peiró i seguia les seves activitats, de 
les quals cal destacar els concerts de 
dijous, divendres i dissabte, que van 
tenir un gran èxit d’assistència. La 
cultura popular també va ser prota¬ 


gonista de la festa amb l’actuació 
dels Diables de Sants, la I Ballada 
de Bastons de Sants, la demostració 
de pilota valenciana i, per als més 
agosarats, la gimcana rebel i la cur¬ 
sa de carretons. Com sempre, la so¬ 
lidaritat va tenir el seu lloc a les fes¬ 
tes amb el brindis pels presos i pre¬ 
ses i el suport als vaguistes de 
Mercadona. 

Tot això sota el lema “Aturem la 
destrucció del barri, salvem Can 
Vies”, amb el qual les alternatives 
posaven l’accent en l’amenaça que 
pesa sobre aquest centre social. Per 
denunciar-ho, una manifestació de 
torxes silenciosa va recórrer els car¬ 
rers guarnits el 22 d’agost. 

Cal recordar que enguany les al¬ 
ternatives s’enfrontaven al repte 
d’adaptar-se a un nou espai. Des¬ 
prés de difícils negociacions de 
l’Assemblea de Barri de Sants amb 
el Districte, el nou emplaçament va 
ser el pàrquing de la plaça Joan Pei¬ 
ró, un espai poc adequat però que fi¬ 
nalment es va aconseguir condicio¬ 
nar. 

Malgrat els problemes amb l’es¬ 
pai per dur a terme les festes, i la 
presència de la pluja, la valoració 
que fa l’Assemblea de Barri és molt 
bona. Es calcula que més d’un cen¬ 
tenar de persones van participar en 
l’organització i que més de 15.000 
van gaudir de les alternatives en els 
sis dies que van durar, un èxit que 
contrasta amb la manca d’assistèn¬ 
cia a la majoria d’actes organitzats 
pel Districte. 


El dia 19 un veí del carrer Rosés va patir un greu accident en caure des 
d’una bastida durant el muntatge del decorat i va morir hores després a 
l’hospital. Després d’aquest tràgic accident, la Comissió de Festes del 
carrer Rosés va decidir suspendre tots els actes de la festa major ex¬ 
cepte les activitats infantils. 


Abusos policials 


ESTER DE PABLO I RAMS ■ SANTS 

Malgrat l’acord signat amb el Dis¬ 
tricte, que garantia la no presència 
policial als recintes de les festes, i la 
inexistència d’incidents al voltant 
de les alternatives, tant Mossos com 
Guàrdia Urbana van dur a terme di¬ 
verses identificacions, amenaces, 
cops i insults contra organitzadors i 


assistents a les festes; a més de fer 
un important desplegament pels 
carrers de Sants. Els Mossos van 
detenir per la força un jove que es¬ 
tava fent un mural, i li van causar 
una luxació d’espatlla i diverses 
contusions al cap. 

Des de l’Assemblea de Festes 
Alternatives s’afirma que l’estrena 
dels Mossos ha posat en evidència 
la seva prepotència; aspecte que, 
lluny de prevenir els conflictes, els 
genera, i contribueix a la criminalit- 
zació de les alternatives. 

Pregó de les Festes Alternatives. 


Unes alternatives solidàries 


ESTER DE PABLO I RAMS ■ SANTS 

La nit del divendres, a l’escenari de 
l’aparcament de l’estació de Sants, 
es feia un brindis per totes aquelles 
persones empresonades per motius 
polítics, per tal de recordar-los i rei¬ 
vindicar la seva llibertat. 

La darrera nit es va fer el sorteig 
d’una panera en solidaritat amb els 


treballadors en vaga de Mercadona. 
La panera va ser possible gràcies a 
les aportacions de diversos establi¬ 
ments i iniciatives del barri. Recent¬ 
ment s’ha produït Tacomiadament 
de dos treballadors del comitè de va¬ 
ga i un altre membre d’aquest va ser 
brutalment apallissat el passat 28 de 
setembre. Els seus agressors li deien 
“Això és per lo del Mercadona”. 


Ia Burxa guanya la 
IV Cursa de Carretons 


En arribar el dissabte de les 
Festes Majors de Sants, va arri¬ 
bar, també, la IV edició de la 
Cursa de Carretons de Sants. 
Un acte ja consolidat dins de les 
Festes Alternatives. 

Aquest any, el número de 
participants va augmentar fins a 
20 carretons casolans. Una fa¬ 
mília amb tres carretons, els 
campions de l’edició de Ripo¬ 
llet, bars del barri, diferents 
col·lectius..., ningú es va voler 
perdre aquesta edició. 

El recorregut va haver de 
canviar respecte altres anys a 
causa de les obres del tren d’al¬ 
ta velocitat, però el carrer es va 
omplir igualment de gent. En¬ 
guany, el carretó d’aquesta pu¬ 
blicació, que hi participa des de 
els inicis, va aconseguir guan¬ 
yar el primer premi. 



A PEU DE CARRER 


Microcrònica de 
les alternatives 

Diumenge a la tarda, després 
de desenganxar-me del sofà, 
decideixo anar cap a la plaça 
Osca a fer un cop de mà, que 
demà comença la Festa Major. 
A la plaça i hi ha una pila de 
gent que no conec, m’alegra 
que cada cop més gent col·la¬ 
bori en les Festes Alternatives. 
Dilluns al vespre, amb més o 
menys eficàcia, la festa està 
muntada. Al sopar de germa¬ 
nor arreplego una mica d’aquí 
i d’allà i després, cap al con¬ 
cert de rumba, que és el pri¬ 
mer dia de festes i es nota que 
ja teníem ganes que arribes¬ 
sin. La mani de suport a Can 
Vies és dimarts, es veu que 
això de les torxes i el silenci 
impressiona perquè el veïnat 
ens mira força sorprès, amb 
simpatia, indiferència o, fins i 
tot, por. Dimecres a la tarda ja 
veig gent muntant les festes a 
Joan Peiró per a dijous, déu 
n’hi do quina feinada! A la nit la 
plaça està plena de gom a 
gom de gent que ha vingut a 
veure la marató d’espectacles. 

Dijous els nervis estan a 
flor de pell, tot està muntat i 
sembla que plourà. Però l’a¬ 
menaça de la pluja no em fa 
desistir d’anar al cercacarrers i 
tothom balla sense parar dar¬ 
rere aquests insectes que no 
paren de tocar. A la nit, At Ver- 
saris i la Dharma omplen el 
pàrquing de música, i com a fi¬ 
nal de festa un bon xàfec m’a¬ 
companya fins a casa. Diven¬ 
dres a la nit les forces ja co¬ 
mencen a fallar-me però 
l’espai de les alternatives està 
més ple que mai. Dissabte a la 
tarda vaig a veure la cursa de 
carretons i (no podia ser d’altra 
manera) guanyen els millors. A 
la nit estic rebentada i consti- 
pada però encara vaig a fer un 
tomb per les alternatives. 

Dilluns, passant per da¬ 
vant de l’estació, m’adono de 
l’abast de les festes d’en¬ 
guany. Unes festes que han 
gaudit milers de persones i 
que han estat possibles grà¬ 
cies a la participació de perso¬ 
nes diferents, fent un esforç 
més gran o més petit, des d’un 
punt de vista o un altre, però al 
cap i a la fi treballant i gaudint 
juntes de la festa major. I què 
voleu, m’ha fet il·lusió! 

Verònica 

Els pares de llnstitut lluís Vives, 
en peu de guerra 



Imatge de les obres a l’IES Lluís Vives. BARRISANTS.ORG 


Q. FENOLLEDA ■ SANTS 

L’institut d’ensenyament secundari 
Lluís Vives té seu en un dels blocs 
escolars de l’arquitecte Goday, que 
fa poc van complir 75 anys. Aquest 
edifici forma part del patrimoni 
històric de la ciutat, i com a tal té 
una sèrie de restriccions a l’hora de 
fer-hi reformes. Això provoca, per 
exemple, que centenars d’alumnes 
hagin d’entrar-hi per una sola porta 
de poc més de 60 centímetres 
d’amplada cada matí a la mateixa 
hora; i, més recentment, que la ins¬ 
tal·lació d’un ascensor sigui motiu 
de polèmica durant dos anys. 

L’ascensor es demanava des de 
fa anys per adequar el centre a al¬ 
gunes de les desenes de normatives 
d’accessibilitat i seguretat que in¬ 
compleix, però no va ser fins a l’oc¬ 
tubre de 2005 que un grup d’opera¬ 
ris es va dirigir al centre per tal 
d’instal·lar-hi l’aparell. L’ascensor 
estava previst fer-lo passar pel mig 
de diverses classes, inclosos els la¬ 
boratoris i l’aula de tecnologia, i la 
direcció de l’institut es va negar a 
permetre l’inici de les obres. Des¬ 


prés d’això, Ensenyament els va or¬ 
denar permetre les obres, i així ho 
van fer. 

Les obres es van allargar durant 
tot el curs passat malgrat les quei¬ 
xes dels pares i el Consell Escolar 
(CE), i avui encara no han acabat. 
Abans de l’inici del curs 2006-07 
l’AMPA es va dirigir al CE dema¬ 
nant que no s’iniciessin les classes 
fins a acabar les obres, però només 
van aconseguir una aturada de 24 
hores el primer dia del curs. 

El dia d’inici de les classes, els 
professors es van trobar amb una 
sorprenent nota a la pissarra de la 
sala de professors que ordenava 
l’inici immediat de l’activitat do¬ 
cent. Aquesta nota l’havia escrit 
Albert Salvadó, director del centre, 
que sembla que va rebre d’Ensen¬ 
yament l’ordre telefònica de donar 
una imatge de suposada normali¬ 
tat. 

L’AMPA denuncia que ningú 
els hagi escoltat, i les condicions 
deplorables en què alumnes i pro¬ 
fessors han de desenvolupar les 
classes: amb pols i paletes, i sense 
aigua ni llum als laboratoris, que 


han quedat reduïts a la meitat. Ara 
ni tan sols funciona l’ascensor, ja 
que la seva instal·lació elèctrica no 
complia cap normativa i s’haurà 
de repetir. Critiquen la direcció del 
centre per “dividir l’oposició” a 


l’ascensor, per “desmotivar la co¬ 
munitat educativa” amb el seu de¬ 
sinterès, i pel fet de no informar ni 
el Consell Escolar ni els pares de 
les obres i les condicions en què 
els alumnes han de fer les classes. 


la baixa inversió, 
clau del fracàs 
escolar 

Amb l’inici de les classes es 
feia públic l’informe Panora¬ 
ma de l’Educació de l’OCDE. 
L’organisme veu amb preocu¬ 
pació que a l’Estat espanyol el 
30% d’alumnes no acabin la 
secundària (molt per sobre de 
la mitjana europea, d’un 12%) 
i que l’abandonament escolar 
després d’aquesta etapa sigui 
d’un terç dels estudiants. 

Representants sindicals i 
d’AMPA afirmen que el fracàs 
escolar es deu a la baixa inver¬ 
sió pública, element que tam¬ 
bé assenyala l’informe. Men¬ 
tre que als països desenvolu¬ 
pats es destina una mitjana del 
6% del PIB a l’educació, l’Es¬ 
tat espanyol destinava l’any 
2006 el 4,47%. Catalunya, 
amb una taxa d’abandonament 
del 32%, només en destina el 
3%, un dels percentatges més 
baixos de l’Estat. 



Acte unitari de l’esquerra independentista al Fossar de les Moreres. TONI 


Diada internacionalista 


ESTER DE PABLO I RAMS/ 
BARRISANTS.ORG 


■ SANTS 


Sota el títol “Pobles contra Impe¬ 
ris”, el Casal Independentista de 
Sants va celebrar el tradicional ac¬ 
te polític del 10 de setembre da¬ 
vant d’un públic d’allò més variat. 
L’acte, que es va celebrar davant 
les Cotxeres de Sants, és el preludi 
de la Diada Nacional de Catalu¬ 
nya, i com cada any va comptar 
amb diferents parlaments, a banda 
de l’actuació de la Colla Bastonera 
de Sants. 

La primera intervenció va anar 
a càrrec del president del Casal 
d’Argentina de Barcelona, que va 
afirmar que persones migrades 
com ell defensen l’autodetermina¬ 
ció del poble català. També va des¬ 
tacar que el govern de Zapatero in¬ 
tenta crear xarxes per controlar els 
immigrants amb V objectiu de fre¬ 
nar els llaços de solidaritat i d’uni¬ 
tat d’acció que puguin néixer entre 
aquests i col·lectius de base, com 


els que formen part de l’esquerra 
independentista. 

El bolivià David Herrada, di¬ 
putat del MAS, va contextualitzar 
la tasca que està duent a terme el 
govem d’Evo Morales, i va culpar 
les empreses espanyoles presents 
fins ara al país andí de “no portar- 
se gens bé” amb els interessos dels 
bolivians. 

Finalment, la professora de la 
Universitat de Caracas Nidia Càr- 
denas va fer un repàs de la situació 
de Veneçuela i d’altres països sud- 
americans dins l’engranatge capi¬ 
talista global. 

II de setembre unitari 

L’acte, que es va tancar amb la lec¬ 
tura d’un manifest on s’assenyala¬ 
va que un país que viu de l’opres¬ 
sió d’un altre mai podrà ser lliure, 
formava part del conjunt d’activi¬ 
tats que l’esquerra independentista 
va programar, de forma unitària, 
per commemorar la Diada i que va 
aplegar milers de persones. 


PereAlcober 
imputat per una 
presumpta estafa 

ESTER DE PABLO I RAMS ■ SANTS 

El president del Consell Municipal 
del Districte de Sants-Montjuïc i 
regidor d’Esports de l’Ajuntament 
va ser citat a declarar el passat 18 
de setembre. El Jutjat d’Instrucció 
33 ha acceptat a tràmit una quere¬ 
lla interposada pel president de 
Marathon Catalunya, en què s’a¬ 
cusa l’actual regidor d’Esports i el 
seu predecessor, Albert Batlle, 
d’estafa i falsedat documental. 

Però el conflicte entre l’entitat 
que ha organitzat l’emblemàtica 
marató des de 1978 i l’Ajuntament 
es remunta al 2000. Segons decla¬ 
racions dels responsables de l’enti¬ 
tat, el consistori es volia quedar 
amb l’organització de la cursa i fer 
desaparèixer l’associació esporti¬ 
va. Marathon Catalunya no ha de¬ 
saparegut, tot i que no ha organit¬ 
zat la marató d’enguany. 

la Guàrdia Urbana desallotja 
l’acampada de la Rossenda 



Habitants i simpatitzants de l’immoble okupat feia quatre dies 
que ‘vivien’ al carrer 

Les demandes de dimissió acumulades per Hereu 
desmenteixen el seu suposat caràcter dialogant 


íruKti 


ALBERTALONSO ■ SANTS 

En una solemne cerimònia, Jordi 
Hereu fou proclamat el proppassat 
8 de setembre nou batlle de la ciu¬ 
tat. Moments després, el batlle s’es¬ 
trenava enviant els antiavalots de la 
Guàrdia Urbana a l’acampada que 
des de dimarts tallava pacíficament 
el carrer Rossend Arús en protesta 
pel desallotjament de La Rossenda. 
Les intencions dels policies eren 
ben clares: “O marxeu per les bo¬ 
nes o vosaltres mateixos”, va ad¬ 
vertir el cap dels antiavalots als jo¬ 
ves que es trobaven allà. Minuts 
després, els desallotjats es van con¬ 
centrar al costat de l’antic immoble 
okupat i van fer sonar olles, xiulets 
i paelles per protestar per l’actuació 
policial. Posteriorment, van iniciar 
una improvisada manifestació que 
va recórrer alguns carrers del barri 
davant la mirada atònita del Mos¬ 
sos d’Esquadra. Els manifestants 
van finalitzar la marxa davant la 
seu del Districte, on es va llegir un 
comunicat de protesta pel desallot¬ 
jament i es va penjar una pancarta 
solidària amb l’habitatge okupat. 
Després, els concentrats es van dis¬ 
soldre sense incidents. 


Vivint al carrer 

L’habitatge situat al número 23 del 
carrer de Rossend Arús estava 
okupat des de feia un any i mig, 
temps en el qual diversos joves 
van rehabilitar l’immoble i el van 
destinar a vivenda. El dia previst 
per al desallotjament era el 5 de 
setembre, però es va suspendre a 
causa de la concentració insòlita 
que havien preparat els habitants 
de la casa: “Tirem la casa per la fi¬ 
nestra”, advertien en un cartell 
dies abans. Dit i fet, els Mossos 
d’Esquadra que es van presentar 
aquell matí es van trobar amb el 
carrer tallat per desenes de joves 
vivint literalment al carrer. Els mo¬ 
bles de La Rossenda ocupaven la 
calçada, i un pis simulat al mig del 
carrer reemplaçava la vivenda 
amenaçada. Davant d’això, els 
agents van suspendre el desallotja¬ 
ment, i els habitants van progra¬ 
mar una agenda farcida d’actes: 
concerts, passis de vídeo, menja¬ 
dors populars, etc. Una original 
proposta de resistència i una fresca 
expressió de cultura popular que 
van avortar, una vegada més, els 
antiavalots enviats pel recentment 
proclamat alcalde Jordi Hereu. 


Acampada en protesta pel desallotjament de la Rossenda. 


l’hereu de Clos 

Jordi Hereu no és un desconegut per als moviments socials de la ciutat. 
Quan a mitjan 2003 deixava el districte de les Corts per encarregar-se de 
dirigir la Guàrdia Urbana i l’Àrea de Mobilitat, no va trigar a acumular de¬ 
mandes de dimissió. La dissolució per la força del concert de cloenda del 
Correllengua a Sant Andreu, les denúncies per tortures de tres joves gra- 
ciencs contra diversos agents de les UPAS (cos antiavalot de la policia 
municipal), i les brutals càrregues contra l’acampada del 0,7% contrasten 
amb el caràcter dialogant que difonen els mitjans de comunicació afins al 
PSC. 


29 de setembre: obres aturades 


Molèsties per les obres del TAV 


ESTER DE PABLO I RAMS . SANTS 

La major part de les obres del 
barri (que no són poques) es van 
aturar el passat 29 de setembre, 
amb motiu de la vaga contra els 
accidents laborals en la construc¬ 
ció. Les grues van deixar de fun¬ 
cionar a Les Arenes i a les obres 
al voltant de les vies i de l’esta¬ 
ció de Sants, i les bastides de la 
ciutat judicial estaven buides. 

Les raons: més de 20.000 
persones ferides i 30 de mortes 
(un 23% immigrants) en acci¬ 
dents laborals des de principi 
d’any a Catalunya, segons les es¬ 


tadístiques oficials. Però aques¬ 
tes xifres són més elevades, ja 
que es calcula que hi ha més de 
30.000 treballadors sense con¬ 
tracte, que no compten per a 
aquestes fonts. 

I és que la contractació frau¬ 
dulenta o precària (95% de tem¬ 
poralitat) i l’incompliment sis¬ 
temàtic del conveni i de les me¬ 
sures de seguretat són les causes 
d’aquesta elevada sinistralitat. 

Sembla, però, que aquestes 
il·legalitats no preocupen massa 
les institucions, ja que només hi 
ha 70 inspectors laborals per a 
tota la província de Barcelona. 


GEMMA P.A. ■ SANTS 

Les obres del tren d’alta velocitat 
(TAV) estan causant un seguit de 
molèsties als veïns i veïnes del barri 
de Sants, així com als usuaris de 
Renfe. Especialment destacable és 
l’acumulació de fins a cinc hores de 
retard en els trens i el col·lapse de 
l’estació de Sants quan una de les 
màquines va trencar un cable en ple¬ 
na hora punta, cap a les nou del ma¬ 
tí el 20 de setembre. El dia anterior 
ja s’havien produït llargues cues a 
l’estació i retards dels trens, causats 
per la trencada d’un altre cable a 
Sants que va espatllar el sistema de 


senyalització de semàfors, incident 
que es va repetir el 22 de setembre. 
El sindicat CGT considera que una 
de les possibles causes de les avaries 
és “la falta de planificació i coordi¬ 
nació” de les obres del TAV. 

D’altra banda, el soroll causat 
per les obres del TAV ha estat motiu 
de queixa entre els veïns i veïnes del 
carrer Antoni Capmany, els quals 
han signat una reclamació per pre¬ 
sentar davant de l’Ajuntament de la 
ciutat i del Síndic de Greuges de Ca¬ 
talunya. Les obres duren gairebé 24 
hores diàries i només paren els diu¬ 
menges i la nit de diumenge a di¬ 
lluns. 


PINZELLADES 


f/s Mossos assalten el 
Bahia sense ordre 
iudlclal 

Un operatiu format per dues fur¬ 
gonetes i dos cotxes amb Mos¬ 
sos antiavalots i de paisà entra¬ 
va al Bahia, el migdia del dissab¬ 
te 16 de setembre, quan 
s’estava preparant l’espai per a 
la celebració d’un concert. Van 
entrar per la força, rebentant la 
porta del darrere i obligant les 
persones que hi havia a posar- 
se contra la paret i identificar-se. 
Els Mossos van justificar l’actua¬ 
ció, del tot il·legal en no estar or¬ 
denada per cap jutge, dient que 
l’antic saló Bahia havia estat pre¬ 
cintat en comprovar que estava 
buit, i que van actuar en rebre 
una denúncia que el precinte ha¬ 
via estat trencat. Una mica es¬ 
trany, ja que l’espai fa quatre me¬ 
sos que està okupat. 

Grup de retíem sobre 
violència de gènere 

Amb el principi de curs torna a 
començar el Grup de Reflexió 
sobre Violència de Gènere, or¬ 
ganitzat per L’Escletxa, Punt 
d’Informació sobre Violència 
Domèstica i obert a tothom qui 
s’hi vulgui acostar. Aquesta ini¬ 
ciativa va començar el mes de 
març amb reunions mensuals 
(cada segon dimarts de mes) al 
Centre Social de Sants. L’objec¬ 
tiu del grup és crear un espai per 
a la reflexió sobre el gènere i 
com ens afecta a cadascun i ca¬ 
dascuna de nosaltres, partint 
d’un document escrit o audiovi- 
sual. Per a més informació con- 
suleteu lescletxa@hotmail.com 

En luncionament el CIE 
de la lona franca 

El passat 21 d’agost el nou 
centre d’internament d’estran¬ 
gers acollia un centenar d’im¬ 
migrants subshariants proce¬ 
dents de les Canàries. La seva 
construcció i la posada en mar¬ 
xa s’han portat amb un absolut 
secretisme, com ho demostra 
el fet que cap mitjà recull de 
forma explícita la inauguració 
del CIE, que ha costat 3,7 mi¬ 
lions d’euros i que té una capa¬ 
citat per a 220 persones. Diver¬ 
ses entitats de suport a les per¬ 
sones immigrades ja n’han 
criticat l’obertura. 

documental 



Mariano Agudo i 
Eduardo Montero 

Producciones Intermèdia, 2004 


Brillant documental sobre el sistema de Reden- 
ción de Penas a través del Trabajo emprat pel go¬ 
vern de Franco un cop acabada la Guerra Civil. El 
DVD recupera i denuncia l’experiència dels més 
de 300.000 presos i preses polítiques que van 
treballar forçadament en la construcció d'obres 
públiques. 

Entre 1940 i 1962, uns 10.000 presos van par¬ 
ticipar en la construcció del canal del baix Gua¬ 
dalquivir, conegut popularment com el canal dels 
presos. Amb més de 150 quilòmetres de recorre¬ 
gut, el canal continua avui regant una de les prin¬ 
cipals artèries agrícoles d'Andalusia. 

La películ·la reconstrueix aquest episodi de la 
memòria col·lectiva a través del record dels su¬ 
pervivents i familiars. El silenci ha aconseguit que 
s'oblidés que espais com Los Merinales i El Are- 
noso foren camps de concentració en el seu ori¬ 
gen, i que barris com Torreblanca, a Sevilla, i 
Fuente del Rey, a Dos Hermanas, van néixer 
quan les famílies dels presos es van anar 
instal·lant al voltant del canal. 

Aquest material pretén saldar no només el 
deute amb les famí¬ 
lies que van patiren 
primera persona la 
repressió franquis¬ 
ta, sinó també el 
deute que tenim 
amb nosaltres ma¬ 
teixes: donar veu a 
la seva memòria, 
recuperar i divulgar 
la seva experiència 
i dignificar unes vi¬ 
des entregades al 
compromís i la soli¬ 
daritat. 

Elba Mansilla 
La Ciutat Invisible 


música 



Diversos autors 

Furtivo Records 



La Galiza més caníbal torna a l'atac en forma de re- 
copilatori de grups. El grup ecologista Luita Verde de 
Cangas (Pontevedra) ens envia aquest recull de 
cançons en forma de CD que pretén denunciar la des¬ 
trucció del litoral gallec per part dels mateixos cons¬ 
tructors que malmeten altres litorals (no cal anar tan 
lluny) i que tenen el vistiplau del polítics de sempre. So¬ 
ta aquesta premisa, una quinzena de grups de tota 
Galiza presenten un total de 25 cançons de temàtica 
bàsicament mediambiental i amb la denúncia més crua 
com a protagonista. Sense pèls a la llengua, bandes de 
cert renom com Skacha, Disturbio 77, Soak i Tiro Na 
Testa, entre d’altres, es despatxen a gust contra la cor¬ 
rupció i el caciquisme dominant a la zona, demostrant, 
una vegada més, que Galiza tampoc calla. 

Contacte: Grupo Ecoloxista Luita Verde. Apart. 155 - 
36940 Cangas do Morrazo (GZ). 

David Vàzquez 


teatre 



Madrid (Espanya) i la 
intolerància: Rubianes 


El meu millor amic és 
madrileny, del barri de 
Salamanca. Viu aquí, 
però hi va sovint i darre¬ 
rament, quan en torna, 
ve malalt. M'explica que 
l'ambient es radicalitza i 
cada cop és més asfi¬ 
xiant... 

La ultradreta és qui 
programa, a hores d'a¬ 
ra ha quedat clar, la cul¬ 
tura a Madrid: no poden 
veure Me cago en Dios, 
d'ínigo Ramírez de Ha¬ 
ro, no poden veure La 
revelación, de Leo Bassi... I ara, què passa amb Lor¬ 
ca eran todos, de Rubianes? Després de la suspen¬ 
sió al Teatro Espanol de Mario Gas, el teatre de 
CCOO que ha acollit l'espectacle ja ha hagut de de¬ 
nunciar les mateixes amenaces, del tipus “Hemos te- 
nido mucha paciència con ustedes, pero no habrà 
màs remedio que empezar otra vez la Guerra Civil”. 
Per riure, si no fos tan trist. 

No m'agraden els insults, com a la majoria. No 
m'agrada ofendre, com a la majoria. No m'agrada que 
m'insultin ni que m'ofenguin. Bé. Fins aquí tots d'a¬ 
cord i tot correcte. Però quan les coses sobrepassen 
el que agrada o no, i entren en el terreny del que és 
tolerable o no, la cosa canvia. I és que la censura i la 
violència sí que són inadmissibles. 

Queda clar que per ells és intolerable que un roig, 
un bufó de l'espectacle, gosi insultar l'Estat espanyol, 
ho consideren un escàndol que exigeix revenja i re¬ 
pressió. Quanta misèria. 

Per mi, és el moment de reivindicar el dret a la di- 
sidència. I de recordar les paraules de Voltaire: “Puc 
no estar d'acord amb el que diu, però donaria la me¬ 
va vida per defensar el seu dret a dir-ho”. Tots som 
Rubianes. 

Gol 




pot petit, bona con 


La guerra de la confitura 


Conten, narren i fins i tot expliquen que una vegada 
hi havia al rebost d'una casa de pagès un pot petit ple 
de pols. Aquest s'estava al fons de la prestatgeria de 
l'armari des de feia un bon grapat d'anys. Cada cop 
que algú obria l'armari es mirava tot el que hi havia i 
rarament algú li parava atenció. El potet, fart de pas¬ 
sar tan desapercebut, una nit va decidir guanyar po¬ 
sicions i va posar-se a primera fila. Cada cop que hi 
havia algun moviment a la casa, aprofitava les vibra¬ 
cions per avançar una miqueta, però quan algú obria 
l'armari el primer que feia era exclamar: “Què fa 
aquest pot tant brut aquí!! Potser que el llencem, que 
vés a saber quan temps fa que hi és!!!” I el potet 
sempre acabava al mateix racó. 

Una nit de tempesta va trucar a la porta de la ca¬ 
sa una noieta, que feia cara de patiment i que deia 
que fugia de la policia. Els amos, pensant que deuria 
ser una lladre però amb la consciència intranquil·la 


per si aquesta no havia fet res, van decidir donar-li 
aquell potet que ningú no volia. La noia el prengué i 
arrencà a córrer per amagar-se en una bardissa. 
Quan hi va ser, quasi sense forces, va treure la pols 
del potet i el va obrir. Sense pensar-s'ho va sucar-hi 
el dit índex i se'l va posar a la boca. Aquella nit va ser 
la nit més dolça que va tenir des de feia dies. Amb 
una sola llepada en va tenir prou per apagar la gana 
i va decidir que d'aquella confitura en tastaria tanta 
gent com pogués. 

L'endemà va seguir el seu camí i per allà on pas¬ 
sava sucava un tros de pa al potet i en deixava tas¬ 
tar. La gent quedava tan sorpresa d'aquell gust tan bo 
que ella els explicava que aquella confitura era feta 
de les móres que hi havia a les seves terres i que fu¬ 
gia de la policia perquè li volien prendre tots els es¬ 
barzers, però no per fer-ne més confitura, sinó per 
fer-hi molts pisos, un camp de golf i un supermercat 

on es podria com¬ 
prar melmelada de 
móres de vés a 
saber on. 

Així va ser 
com a mesura 
que tothom 
anava tastant 
aquella confitu¬ 
ra s'afegia a la 
comitiva, i final¬ 
ment van arribar 
a ser tantes les 
persones que ha¬ 
vien endolcit la seva vi¬ 
da, que es van plantar en el 
camp dels esbarzers i feren fora la policia, els espe¬ 
culadors, els golfistes i hi instauraren el camp de les 

cotxeres 
de sants 


8 anys, 100 burxes, 
1.000 raons per 
continuar burxant 


Durant els gairebé 9 anys de la 
seva existència, la Burxa ha vis¬ 
cut molts canvis: més pàgines, 
més color, menys densitat de lle¬ 
tra, transformacions de les sec¬ 
cions, diversificació dels temes 
de què parla, la col·laboració es¬ 
treta des de fa un any amb Barri- 
Sants.org, anades i vingudes de 
persones, etc. De fet, d’aquelles 
persones que la van començar, ja 
no en queda cap que hi participi 
de manera constant. 

Però això no ha fet variar en 
absolut el seu esperit, el de ser un 
altaveu de tot allò que passa al 
barri. En els seus inicis, La Bur¬ 
xa va sorgir de la necessitat de 
mostrar a la gent uns fets que es¬ 
taven sent distorsionats pels mit¬ 
jans de (in)comunicació oficials. 
L’okupació estava sent crimina- 
litzada d’una manera escandalo¬ 
sa, i aquella idea que voleiava des 
de feia un temps pels caps de les 
persones fundadores de La Bur¬ 
xa va acabar cristal·litzant en 


HISTÒRIA 


Els orígens deU 
Burxa i el seu 
lligam al barri 


aquest projecte. Encara no ens 
hem desempallegat d’allò que va 
dur a engendrar La Burxa. Con¬ 
tinua practicant-se a voltes el si¬ 
lenci, a voltes la distorsió, i tot 
això sempre sota el tel de la ma¬ 
nipulació, obedient als interessos 
d’alguns que no són els de la ma¬ 
joria de nosaltres. 

La Burxa, doncs, no pot ser 
entesa com un col·lectiu que fa un 
periòdic, sinó que és tot Sants (i 
barris veïns), qui el fa. La Bur¬ 
xa som totes. Així que, aprofitant 
aquesta celebració, animem a tot¬ 
hom qui vulgui que es passi per 
l’assemblea que es fa els dilluns a 
Can Vies i que vegi si hi voldria 
col·laborar d’alguna manera (que 
n’hi ha un munt), o aportar noves 
idees, que sempre són ben ne¬ 
cessàries. 

Ara mateix, creiem que s’ha 
arribat a un punt en què la ma- 
quetació de La Burxa és difícil¬ 
ment millorable. Els darrers es¬ 
forços l’han feta molt més llegi¬ 


LLUITES 


Moviments 
socials arrelats a 
Sants 


ble: enganxa. Així doncs, ara cal 
fixar-se en d’altres punts menys 
ferms, com la distribució (perquè 
cal que La Burxa arribi a tot¬ 
hom), l’ús d’un llenguatge no se- 
xista, l’enfortiment de la comuni¬ 
cació entre els col·lectius del bar¬ 
ri, etc. 

Amb aquest número especial 
hem volgut aturar-nos un moment 
i fer un repàs del que han estat 
tots aquests mesos del periòdic. 
En la voràgine mensual de treure 
el número que toca, no hi ha ca¬ 
buda per fer aquest exercici, que 
és realment saludable per mirar 
cap endavant amb moltes ganes 
de continuar burxant... 

Aquest especial és, en defini¬ 
tiva, un homenatge a tot i tothom 
que fa possible La Burxa. 

Assemblea de Barri, Can 
Vies, col·lectius diversos, perso¬ 
nes distribuïdores i punts de dis¬ 
tribució, lectores i lectors de La 
Burxa, felicitats, i a gaudir d’a¬ 
questes pàgines! 


SANTS OPINA 


Què en pensa el 
veïnat, de Ia 
BurxaP 

23.00 


Recorregut per la història i les 
seccions de La Burxa, indiscu¬ 
tiblement lligades al barri de 
Sants. 

. I pàgines 2 i 31 


Moviment veïnal, okupació, fe¬ 
minisme, independentisme, an¬ 
tifeixisme: no estan totes les 
que són, però sí que són totes 
les que estan. 

I pàgina 8 ] 


Sortim al carrer per preguntar 
quines impressions genera 
aquesta publicació que surt al 
carrer des de fa 100 mesos. 

I pàgina 12 ] 

Recull fotogràfic 
i festes populars 


castells, diables, 

100 mesos burxant 


les grans guerres es comencen 
guanyant petites batalles 



MARC G. PUIGGARDEU 


[ 


Ja fa 100 mesos que una colla de gent jove del barri, 
bàsicament relacionada amb els centres socials okupats, 
vam celebrar una assemblea on decidírem crear un mitjà de 
comunicació propi i que s’anomenaria La Burxa 



Després de tant de temps, tot i que hi ha alguns objectius 
incomplerts, hi ha motius suficients per girar el cap enrere amb 
satisfacció. I és que ha estat molta la feina feta i molt el camí 
recorregut, encara que sovint cansés de tan lent com s’avançava 


] 



Parada informativa de La Burxa al 2002. ARX| U 



GUILLEM SÀNCHEZ 


És evident que la primera funció 
de La Burxa, existir, ha estat 
aconseguida, i no és poca cosa te¬ 
nint en compte la gran quantitat 
de projectes similars que han de¬ 
fallit molt abans del número 100. 
I no només això. 

Quan al març de 1998 ens 
vam posar les piles per tirar enda¬ 
vant aquest projecte contrainfor- 
matiu els nostres referents més 
propers eren el madrileny Molo- 
tov i els barcelonins No Passaran 
i Usurpa!. Aquests mitjans tenien 
una funció, bàsicament, d’agita¬ 
ció dins del moviment, i tant el 
llenguatge que empraven com 
l’estètica, la temàtica i la distribu¬ 
ció estaven enfocats al consum de 
la gent militant o simpatitzant. 

Ja llavors, a La Burxa teníem 
clar que això no era el que nosal¬ 
tres necessitàvem. Des dels movi¬ 
ments socials del barri teníem una 
urgent necessitat de comunicar- 
nos amb la resta del veïnat. Expli- 
car-los les nostres preocupacions, 
la nostra versió dels fets que ens 
afectaven i la nostra visió del 
món. Ens urgia, per tant, un mitjà 
de contrapoder ideològic a l’he¬ 
gemonia que fins ara té la lògica 
capitalista. 

El nostre objectiu prioritari 
era crear una revista que per estè¬ 
tica i llenguatge fos atractiva i in¬ 
tel·ligible per a una majoria so¬ 
cial, que inclogués una pluralitat 
temàtica que sobrepassés les nos¬ 
tres pròpies lluites i inquietuds i 
assegurar un fàcil accés a tothom. 

Un llarg camí de petits passos 

Aquests objectius, però, eren més 
fàcils d’anomenar que d’aconse¬ 
guir. Al llarg de l’evolució de La 
Burxa han pesat les dinàmiques 
internes del moviment, les urgèn¬ 
cies antirepressives i els tabús i lí¬ 
mits que ens hem anat autoimpo- 
sant. 

Així, mentre alguns dels ob¬ 


jectius marcats han estat acom¬ 
plerts des de l’inici, com per 
exemple la regularitat mensual i la 
distribució per tot tipus de co¬ 
merços i locals; d’altres, com el 
disseny, el llenguatge i les temàti¬ 
ques, han anat evolucionant i mi¬ 
llorant, amb alts i baixos, al llarg 
dels anys. 

Així, entre les 500 còpies d’un 
full DinA3 plegat fins als actuals 
5.000 exemplars impresos en ro¬ 
tativa i en color ha corregut molta 
tinta (valgui la redundància), i 
s’han anat sumant millores que no 
només són de caràcter tècnic, sinó 
també, i sobretot, de caràcter polí¬ 
tic. Així, La Burxa ha passat de 
ser el butlletí de comunicació dels 
centres socials okupats a ser el 
mitjà de referència d’un ampli 
ventall de col·lectius i espais so¬ 
cials, polítics i culturals. Fins al 
dia d’avui, en què és l’únic mitjà 
local de Sants vinculat al seu teixit 
associatiu, i que ha aconseguit 
créixer sense perdre les seves 
arrels, fortament clavades en els 


moviments socials anticapitalistes 
que la van crear i sense els quals 
perdria el sentit de la seva existèn¬ 
cia. 

També ha pesat la gairebé 
nul·la presència de professionals 
en el projecte, fet que ha obligat 
als i les burxaires a un constant 
autoaprenentatge en gairebé tots 
els aspectes, des de la redacció i la 
fotografia fins a l’edició i la ges¬ 
tió. I encara que això ha provocat 
molts errors i ens ha obligat a ca¬ 
minar més a poc a poc, també ha 
convertit el projecte en un apas¬ 
sionant repte per millorar-nos un i 
altre cop. 

Funcionant en base a la crisi 
permanent 

És evident que al llarg d’aquests 
100 mesos se n’han vist de tots 
colors. De fet, La Burxa no es 
diferencia de la majoria de 
col·lectius de base, que pateixen 
periòdiques crisis de funciona¬ 
ment. Aquestes han suposat l’as¬ 
saig de múltiples formes d’orga¬ 


nització interna, sense renunciar 
mai a l’assemblea i a l’horitzon¬ 
talitat com a principis bàsics. 

Però també han estat utilitza¬ 
des per avançar. Així, cada cop 
que el desànim, la rutina i el can¬ 
sament amenaçaven el projecte, 
s’aprofitava per fer una crida a la 
participació, introduir millores i 
rellançar una i altra vegada el 
projecte. L’exemple més clar és, 
sens dubte, la refundació total re¬ 
alitzada la tardor del 2001, en 
què es va arribar a plantejar al 
conjunt de col·lectius del barri 
que si La Burxa no es renovava 
plenament es faria desaparèixer. 
La resposta va ser espectacular i 
el projecte va fer el salt qualitatiu 
més gran de la seva història. 

Aquesta estreta col·laboració 
amb el conjunt de moviments so¬ 
cials dels quals gaudeix Sants li 
ha permès anar renovant cons¬ 
tantment l’equip humà, evitant 
en certa mesura el cansament i 
l’esclerosi que a vegades corquen 
els col·lectius. 


BarriSants.org, 
comunicació 
local ala xarxa 


BarriSants.org va néixer amb la in¬ 
tenció d’esdevenir una eina al ser¬ 
vei dels moviments socials del barri, 
i molt especialment dels que confor¬ 
men l’Assemblea de Barri de Sants. 

Poc després de la nostra apari¬ 
ció vam decidir integrar-nos en La 
Burxa, el nostre referent imprès, 
cosa que ens va servir per compar¬ 
tir notícies, redactors i esforços. 
Això també ens ha ajudat a desco¬ 
brir el que és el tancament d’un ro¬ 
tatiu, i a aprendre el que és tractar 
les notícies amb rigor dia rere dia. 

Ara per ara ens enorgullim de 
poder oferir un espai per emmagat- 
zemar-hi pàgines web d’entitats, 
correus-e personals i de col·lectius, 
llistes de correu, bases de dades... 
La darrera novetat ha estat la tele¬ 
visió virtual BarriSants TV, que de 
moment emet només per internet. A 
més, estem impulsant la creació 
d’una emissora de ràdio per als mo¬ 
viments socials del barri, que espe¬ 
rem que es pugui escoltar ben aviat 
des de cada racó de Sants. 

Internet permet avaluar aproxi¬ 
madament l’èxit o el fracàs d’un 
projecte, si més no a nivell quantita¬ 
tiu. En el nostre cas hem rebut més 
d’un milió i mig d’accessos en els 
darrers nou mesos, i tenim un pú¬ 
blic fidel de més de 6.000 usuaris. 
Des de la nostra aparició a la xarxa 
hem intentat millorar el disseny i els 
continguts, i això s’ha notat amb un 
augment molt important del nombre 
de visitants. 

Pel que fa als continguts, sem¬ 
pre hem intentat que siguin els ma¬ 
teixos col·lectius els qui ens propor¬ 
cionin les notícies. No obstant això, 
com que no sempre ha estat possi¬ 
ble, el nostre reduït equip de redac¬ 
tors i tècnics s’ha fet càrrec de la 
major part dels articles apareguts a 
la web. Aquest és un aspecte a mi¬ 
llorar en un futur proper. 

Per nosaltres és bàsic crear els 
nostres mitjans, ja que considerem 
que són les eines indispensables 
per fer front a la dictadura del pen¬ 
sament únic. Oferir una informació 
local i de rigor és una manera més 
de combatre el poder dels grans 
mitjans, i per aquest motiu creiem 
que és bàsic teixir una malla de 
premsa que informi d’allò de què 
ningú més informa. Des de Barri- 
Sants.org felicitem La Burxa preci¬ 
sament per això, per informar d’allò 
de què ningú més informa (i sobre¬ 
tot com ningú més n’informa) durant 
els seus primers cent mesos. Que 
en compliu molts més! 

v 


la Burxa dóna la cara 

Són moltes les persones que al llarg d’aquests 100 números han participat 
d’una manera o altra en el projecte de La Burxa: escrivint, fotografiant, distri¬ 
buint, anunciant-se, llegint, comprant encenedors, etc. Amb aquest recull 
simbòlic de fotografies volem fer-los un homenatge, tot i sabent que hi falta 
moltíssima gent. Als que hi són i als que no hi són: MOLTES GRÀCIES I MOL¬ 
TES FELICITATS! 

lüü mesos burxant H 



PAU CANELA BARRULL 


let’s burxing 


Uns peus a pas decidit caminen pels carrers del barri. No és una 
passejada, tenen una ruta marcada; darrere seu, un carretó de la 
compra ple de paper alenteix la seva marxa. La tinta que omple el 
paper té un missatge clar, notícies fresques i un destinatari anònim: 
la persona que agafi un exemplar del periòdic de comunicacó popu¬ 
lar La Burxa d’un dels seus punts de distribució. I és que la distribu¬ 
ció és, sens dubte, un del eixos vitals del periòdic. Cada mes, nevi, 
plogui o faci una calor que espetegui les pedres, es distribueix la 
quantitat de 5.000 exemplars. No és un esforç inútil, sinó que serveix 
perquè la feina feta a la redacció, la maquetació i la correcció arribin 
a les mans dels seus destinataris, totes aquelles persones interes¬ 
sades a conèixer què passa als nostres barris des d’una prespecti- 
va diferent dels mitjans oficials. 

La Burxa es distribueix a tot tipus de locals: des de centres so¬ 
cials okupats a centres cívics municipals, des de forns de pa a per¬ 
ruqueries, des del Mercat de Sants al d’Hostafrancs, des de bars a 
gimnasos, des de l’ambulatori al locutori; gairebé qualsevol lloc és 
vàlid per a la comunicació popular. La primera tirada feta a fotocòpia 
del periòdic va tenir poca volada, no va ser fins que vam treure la 
publicació en impremta que no es va començar a fer una distibució 
més àmplia; en arribar el format diari aquest va trencar els límits del 
barri i es va estendre pels barris veïns. De tant en tant, també hi 
apareix la mà amiga, que passa pel barri i agafa uns quants exem¬ 
plars per dur-los al seu poble, a la seva ciutat o a la universitat i fa 
que, d’alguna manera, es conegui la feina feta al barri de Sants a 
d’altres racons del país. La gent que distribuïm La Burxa volem 
transmetre un agraïment des d’aquesta columna a tots els locals que 
ens fan de punt de distribució perquè la seva col·laboració és im¬ 
prescindible per al desenvolupament del periòdic. 



DAVID VÀZQUEZ 


1,10,100,1.000 

Burxes! 

Testimoni d’un 
col·laborador 


Recordo el primer número de La Burxa (núm. 0), espontani i senzill, 
sense pretensions. La primera llavor, el primer pas. Ho recordo tant, 
que he decidit agafar-la i endinsar-me en el meu petit arxiu. Ho faig 
per valorar, més que mai, aquest full doblegat amb un editorial en 
quatre columnes com a portada. Segur que té valor. 

La Burxa treballa ja amb el número 100 a la capçalera i em de¬ 
manen que expliqui la meva experiència com a col·laborador habi¬ 
tual. En un principi, dubto de la meva col·laboració inicial, però faig 
memòria i recordo episodis del 99 i del 2000, quan repartia Burxes a 
la Universitat de Barcelona aprofitant la meves estades a la facultat. 
També recordo la difusió de La Burxa a la paradeta de multitud de 
concerts a fora, fins i tot, de terres catalanes, on algun curiós se la 
mirava amb l’excusa d’apropar-se a la nostra llengua. Mira que bé! 

Rellegint el número 0, trobo una agradable sorpresa a la Contra¬ 
portada. A l’apartat La Cançó, sempre present al llarg de tots els nú¬ 
meros, hi ha “Sants es crema”, la cançó del nostre grup Ràbia Posi¬ 
tiva. Segur que no oblido aquest detall. Una bona manera de pre¬ 
sentar les credencials de la revista que acabava de néixer. 

Amb el temps, aprofitant els contactes musicals i amb la intenció 
d’oferir una continuïtat, em poso a fer comentaris musicals de les 
principals novetats discogràfiques que van apareixent arreu del país 
i puntualment també arribades de fora. Amb l’objectiu de parlar prin¬ 
cipalment d’aquells grups dels quals pocs mitjans, a vegades cap, en 
parla, La Burxa ofereix la possibilitat de donar a conèixer infinitat de 
bandes de propostes ben diverses. I així fins als nostres dies. 

El temps passa volant i jo, que somiava algun dia l'arribada d’a¬ 
quest número, me n’adono que ja el tenim aquí. I la vida continua i 
nosaltres també. 


Com ha canviat Ia Burxa? 



LAIA I MERITXELL SÀNCHEZ AMAT 


Queda ja molt llunyà aquell nú¬ 
mero 0 en què La Burxa es pre¬ 
sentava en societat amb un estil 
molt proper al fanzine. En 
aquests 8 anys la nostra publi¬ 
cació ha anat engrandint-se, 
allargant-se, acolorint-se i, so¬ 
bretot, organitzant-se. Perquè un 
dels aspectes en què La Burxa 
ha sabut demostrar la seva soli¬ 
desa i la seva maduresa és la ca¬ 
pacitat per anar sistematitzant 
els continguts, transformant-los 
i presentant-los d’una manera 
més entenedora als lectors i les 
lectores. Aquesta és una petita 
història de les seccions. 

Uns inicis modestos 

Retrocedint als primers números 
de La Burxa podem veure com 
de l’l al 10 només constava de 
quatre pàgines amb un reguitzell 
de notícies informatives, de de¬ 
núncia, de barri... Un mosaic de 
petites peces contrainformatives 
sense ordre ni concert, un caos 
al qual el sumari de la portada 
va contribuir a anar organitzant 
des del número 9, tot anticipant 


els continguts de les pàgines in¬ 
teriors. A la contraportada, però, 
hi regnava la claretat: una Agen¬ 
da immensa i un requadre d’A- 
dreces demostren la ferma inten¬ 
ció de fer d’altaveu dels col·lec¬ 
tius del barri i de les seves 
activitats, mentre que La Cançó 
aportava el toc melòdic i comba¬ 
tiu. 

la Burxa creix 

Com que La Burxa es queda 
petita, a partir del número 11 
s’hi sumen quatre pàgines més. 
Aquesta ampliació porta de la 
mà la divisió de les pàgines per 
seccions, que es corresponen 
amb tres àrees temàtiques: men¬ 
tre que a Sants hi apareixen les 
notícies del barri, al Cul de sac 
s’hi aglutinen subseccions de 
caire més lúdic (ressenyes, hu¬ 
mor gràfic, fotografies del bar¬ 
ri), de memòria històrica (les 
Cròniques de les lluites socials, 
amb l’objectiu de recollir testi¬ 
monis combatius del passat 
santsenc), de reflexió satírica 
(lúcids i mordaços comentaris 
de l’Expedient X) i d’opinió. I, 
per últim, a la secció del Con- 
tra-Infos s’hi recullen notícies 
d’altres llocs en un moment en 
què internet no existia i era cla¬ 
ra la necessitat de fer saber al 
barri què passava fora d’aquest. 
Amb el temps i els avenços en 
telecomunicació, Sants va gua¬ 


nyar protagonisme en detriment 
de les informacions d’arreu. 

Una crisi i un gran nas endavant 

Cap a la tardor del 2001 la feina 
i el cansament dels i les burxai- 
res es fa patent. Cal un replante¬ 
jament: renovar-se o morir. La 
crida a la participació de la gent 
del barri té efectes quasi miracu¬ 
losos. La Burxa no només se¬ 
gueix, sinó que es transforma ra¬ 
dicalment. El número 47, el de 
la refundació, suposa el pas al 
format diari i en aquest s’hi pre¬ 
senta l’esquelet del periòdic que 
es mantindrà fins ara: l’estructu¬ 
ració de La Burxa amb sec¬ 
cions que tindran més continuï¬ 
tat i més coherència. Aquestes 
seccions són Opinió, que neix 
de la necessitat de deixar clara 
quina és l’opinió de la gent bur- 
xaire però diferenciant-la de les 
notícies; Sants, que compta amb 
tres pàgines i tracta un tema a 
fons en el Tema del mes; Parèn¬ 
tesi, dues pàgines per respirar i 
fer volar la imaginació; En mo¬ 
viment, la secció destinada a la 
gent i les entitats que lluiten per 
transformar el barri; Arreu, es¬ 
pai per donar a conèixer notícies 
d’arreu de l’Estat i del món que 
tenen poca cobertura en els mit¬ 
jans oficials, i, finalment, la 
Contraportada, on l’Agenda i 
les Adreces d’interès es mante¬ 
nen. 


la burxo »egr« 

lïl suplement L't mlntHï drCtitiil HICS SÍlIílt ino PKíl·lnMi pa- n gail amb inraurüiiinniej i 

Un intent de fer un especial satíric que va generar més butllofes que somriures. ARXIU 


UNES SECCIONS MOREN PERQUÈ EN NEIXIN D’ALTRES 


Des de la refundació, La Burxa ha 
comptat amb moltes col·laboracions 
i subseccions que han anat neixent i 
morint, i d’altres que encara resistei¬ 
xen. Aquestes en són algunes. 
Opinió. La veterana secció del Salt 
de plens surt gairebé sense interrup¬ 
ció des dels primers números de la 
refundació. 

Sants. A partir del 78 neix la colum¬ 
na A peu de carrer, un altre punt de 
vista (desenfadat i en primera perso¬ 
na) del Tema del mes. 

Parèntesi. Al costat de les eternes 
Ressenyes i La cançó, han desfilat 
Els àpats de la precarietat (receptes 


i fórmules nascudes de la necessitat 
de subsistir), El raconet cannàbic 
(consells per a l’autocultiu de la ma- 
ria), Les històries del drac Malaherba 
(tira d’humor reflexió), Mima’t (con¬ 
sells per tractar bé el nostre cos), en¬ 
tre molts d’altres (Mots encreuats, 
Art al carrer, Les parets parlen, Ar- 
tihumor, Estat actual: OBRES, Lle¬ 
gendes d’arreu, L’enigma, Crista- 
das...). 

En moviment. Les dues columnes 
més antigues (El racó del casal i La 
Bordeta, mon amour) han compartit 
pàgina amb El Col·lectiu (presenta¬ 
ció d’un col·lectiu del barri), D’on ve¬ 


nim (petita història de les lluites so¬ 
cials), L’espai de sexualitats i les ac¬ 
tuals Espai del treball i Immigrants 
en primera persona. 

Arreu. La subsecció Què està pas¬ 
sant al món? (una petita radiografia 
de diferents països) va deixar pas a 
Què està passant als Països Cata¬ 
lans? I des del número 90, la secció 
de Cultura li ha pres una pàgina. 
Contraportada. L’Agenda s’ha anat 
empetitint per donar pas a L’entrevis¬ 
ta (a partir del núm. 60), i la tira de fo¬ 
tografies d’actes i esdeveniments del 
barri es va substituir per la tira d’en- 
ganxines i cartells politicosocials. 

Quart poder: el perquè de tot pleuat 


ALBERT ALONSO 


Una arma de 
difusió... 
massiva 

En els darrers segles, i des que la 
humanitat va entrar en el capitalis¬ 
me, els canvis i els descobriments 
s’han accelerat de manera espec¬ 
tacular. Malgrat això, gran part d’a¬ 
quests avenços s’ha produït arran 
de la investigació per a fins bèl·lics. 
La prova d’això la tenim en les 
dues guerres mundials, i la multitud 
de conflictes locals i de tensions 
arreu del món que han marcat el 
segle XX. Internet va néixer als 
EUA el 1969 precisament en 
aquest context, enmig d’una guerra 
freda i d’una tensió militar global 
elevada. 

Tanmateix, la popularització 
d’internet es produí després de l’a¬ 
parició del world wide web i dels 
navegadors als anys 90, que van 
permetre l’expansió de la xarxa a 
amplis sectors de la població. Més 
tard, internet es va anar convertint 
en una plataforma important per 
als mitjans de comunicació, que 
malgrat els temors inicials han 
apostat per la xarxa com una eina 
des de la qual difondre el seu mis¬ 
satge . 

Amb el temps, s’ha posat de 
manifest com la xarxa s’ha conver¬ 
tit en una plataforma molt efectiva 
que té un poder de difusió molt re¬ 
llevant per als mitjans de comuni¬ 
cació de masses, i, també, per als 
moviments socials de base. L’apa¬ 
rició d’Indymedia i d’altres projec¬ 
tes com Nodo50, Sindominio, Kao- 
senlared... van servir per donar 
presència als moviments socials a 
internet i es van convertir també en 
una arma contrainformativa molt 
eficient (tenint en compte les grans 
possibilitats de difusió que ofereix 
la xarxa). No li va sentar gaire bé al 
poder tenir un mitjà tan poc contro¬ 
lat; la prova d’això la tenim en la 
LSSI, una llei que pretén a la pràc¬ 
tica controlar els continguts que es 
difonen a la xarxa i que fa alguns 
anys que el govern intenta tirar en¬ 
davant. 

Malgrat les dificultats, el cert és 
que internet s’ha convertit en una 
arma de difusió massiva per als 
moviments socials de base, que 
utilitzen la xarxa per difondre el seu 
missatge i per treure a la llum tot el 
que els mitjans oficials silencien. 
Iniciatives recents al barri, com 
BarriSants.org, que va néixer a 
principis de 2004 per ser una eina 
“al servei dels moviments socials 
del barri a internet”, demostren la 
necessitat de seguir apostant per la 
xarxa com un punt de trobada clau 
per als moviments socials de base. 


[ Tot i que la invenció de la impremta no és europea sinó xinesa 
(l’any 960) fou l’adaptació d’aquest model, cap al 1440, de 
l’alemany Johanes Gutenberg la que permeté la reproducció 
massiva d’escrits. 434 anys després, Gugliemo Marconi 
inventava la ràdio i tot seguit, només amb 10 anys de 
diferència, el 1874, l’estudiant alemany Paul Nipkow patentà 


el primer sistema de televisió electromecànic. Podem estar 
ben segures que ni Gutenberg ni Marconi, ni tan sols el 
senyor Nipkow, foren mai conscients de la magnitud dels 
seus invents i que, per descomptat, tampoc sospitaven que 
el que ells havien inventat es convertiria en el quart poder de 
l’era actual: els mitjans de comunicació 





HELENA OLCINAI AMIGO 

Els mitjans de comunicació, o mass 
media, s’han convertit en la més 
poderosa ferramenta de control i 
educació social. És tan important la 
incidència que aquestos tenen en 
les nostres vides que també confor¬ 
men la percepció que nosaltres te¬ 
nim de la realitat, de com veiem el 
món, de com ens veiem nosaltres 
mateixes i els altres. És a dir, són un 
dels grans elements de modelatge 
de l’opinió pública. D’altra banda, 
configuren un dels millors meca¬ 
nismes de socialització: proposen 
pautes de comportament i models 
de referència per a tota la comuni¬ 
tat, i contribueixen a perpetuar l’or¬ 
dre social establert. 

Per desgràcia, el 80% de la cir¬ 
culació de notícies està controlada 
per quatre empreses en tot el món: 
Reuter, France Press, Associated 
Press i United Press International, 
totes de capital americà i europeu. 
La seua activitat comprèn la pro¬ 
ducció, la distribució i la difusió de 
notícies. A sobre, la majoria de mit¬ 
jans de comunicació dels Països 
Catalans (i d’arreu) que es nodrei¬ 
xen d’aquestes empreses pertanyen 
a unes altres grans empreses de 
producció i distribució. Un exem¬ 
ple clar el tenim amb el BBVA, que 
als anys 90, junt amb Banc Santan¬ 
der Central Hispano, controlava el 
66% de tota la informació que arri¬ 
bava a l’Estat espanyol. Aquesta 
gegantina entitat bancària, pro¬ 
pietària de El País, evidencià els 
seus interessos quan, el passat mes 
d’abril, l’utilitzava per carregar 
contra el govern de Bolívia. Tot i 
que aquesta evidència només fou 
visible per a aquelles que sabíem 
que el BBVA era al mateix temps 
propietària de la petrolera REP- 
SOL. 

I, continuant amb xifres, si a 
aquesta fórmula hi afegim que el 
90% de les informacions locals pu¬ 
blicades provenen de gabinets ofi¬ 
cials de premsa, què tenim? Tenim 
que la informació, abans que ens 
arribe, passa per les mans de grans 
empreses i/o institucions, que bons 



coneixedors del poder de la infor¬ 
mació, o quart poder, no han perdut 
el temps per tindre’l sota control. 

Mass media’ i moviments socials 

La dissolució del teixit social exis¬ 
tent als Països Catalans als anys 
70 es deu, en gran part, a l’actua¬ 
ció dels mitjans de comunicació. 
Són aquestos qui a poc a poc han 
creat una opinió pública desfavo¬ 
rable a l’acció política fora de l’es¬ 
fera dels partits institucionals. 

Pel que fa a les notícies gene¬ 
rades pels moviment socials, l’es¬ 


tratègia de paralització o ocultació 
s’alterna amb un tractament nega¬ 
tiu de la informació. Els mecanis¬ 
mes van des del discurs difamato¬ 
ri a l’incriminatori, com el fet de 
presentar les notícies parcialitza- 
des, segmentades, fora de context i 
aïllades conscientment d’altres no¬ 
tícies. La resposta de la societat a 
aquesta mediatització de la infor¬ 
mació va de l’apatia al rebuig, fins 
arribar a la desvirtuació o aniqui¬ 
lació d’un moviment social. En el 
millor dels casos, les lluites aïlla¬ 
des que traspassen la barrera dels 


mitjans de comunicació ho fan de 
manera anecdòtica i al poc temps 
acaben desapareixent de la cons¬ 
ciència pública. 

I llavors, com enfrontar-s’hi? 

Superar el discurs dels mass media 
i trencar l’aïllament és altament 
difícil sense mitjans de comunica¬ 
ció propis. Fins fa poc els mitjans 
que posseïa l’esquerra (bàsica¬ 
ment publicacions) estaven més 
destinats a l’autoconsum que a es¬ 
tablir un pont entre la societat i els 
moviments socials. Però, en l’últi¬ 
ma dècada, aquests han adoptat 
fórmules de comunicació pròpia 
(entre les quals es troba La Bur¬ 
xa), cada cop més sòlides i efecti¬ 
ves, per intentar superar les barre¬ 
res i visibilitzar les seues lluites. 
Aquestos models comunicatius 
són una finestra que creix a mesu¬ 
ra que els moviments socials ho 
fan. Al nostre voltant existeix una 
àmplia gamma d’aquestes fines¬ 
tres que, representades en totes les 
vessants possibles (premsa, ràdio, 
internet, etc.), conformen una xar¬ 
xa difusa i invertebrada. Cohesio- 
nar els mitjans de comunicació an- 
ticapitalistes és un objectiu més 
que desitjable per poder confor¬ 
mar un veritable contrapoder als 
mass media. Tanmateix, aquest ha 
de passar per la cohesió del mateix 
moviment. Mentre açò arriba, els 
esforços estan dirigits a la creació 
de nous projectes i a la consolida¬ 
ció dels ja existents. Tasca gens 
menyspreable, ja que enfrontar-se 
als grans capitals amb pressupos¬ 
tos basats en l’autogestió i el tre¬ 
ball voluntari és, moltes voltes, 
una quimera utòpica. Malgrat tot 
(si se’m permet parafrasejar Gale- 
ano), “la utopia és l’horitzó que 
ens permet caminar”. 


MÉS EXEMPLES DE PREMSA DELS MOVIMENTS SOCIALS 

Premsa local 

Pèsol Negre(comarca del Ber- 
guedà-Bages), Massala (Ciutat 
Vella, Barcelona), La Tronada 
(Vallès Oriental), Entre Bastidors 
(Esplugues), Anta (Terrassa), Grà¬ 
cia Lliure (Gràcia, Barcelona), Or¬ 
dint la Trama (Sabadell), Al Besòs 
(Besòs, Barcelona), Cultura Obre¬ 
ra (Mallorca), Nyas (Menorca), 
Xarxa Urbana (València), Criti(cs) 

(Castelló), Barrio (Trinitat Vella, 
Barcelona), etc. 

Premsa de col·lectius o organit¬ 
zacions 

Catalunya (CGT), Solidaridad 
Obrera (CNT), L’Estaca (SEPC), El 
Queixal (AEP), Llibertat (Rescat), 

La Rosa dels Vents (Negres Tem¬ 
pestes), Lalntersindical (Intersindi- 
cal-CSC), L’Insurgent (Casal Inde- 

pendentista de Sants), etc. 

Premsa Mural 

Contra-lnfos (Barcelona), Info 
Baix (Baix Llobregat), Info Usurpa 
(Barcelona), etc. 

Premsa d’àmbit Països Catalans 

Directa (setmanari), L’Accent 
(quinzenal), L’Avanç (quinzenal), 
lllacrua (mensual), etc. 

Dos caràcters 



“La vida pagesenca, alegre i resignada, per instint no els imanta els afers polítics. Però al 
passar nostre poble de agrícol a industrial, aquest canvi observat en cent anys, ha fet canviar 
de pensament als santsencs, predominant-los-hi l’instint de la revolta. Els homes vells, 
intèrprets gairebé tots ells vivents del cas que exposo, són fidels testimonis del Sants 
industrial. Per no res sortien al carrer amb el seu inseparable fusell. Homes forts, valents i 
convençuts del seu pensament, desafiaven la mort en tot moment. Tal és el canvi observat. 
Quan Sants era agrícol, entrava en lluita obligat, més que per instint. Darrerament, Sants ja 
industrial, per entrar en lluita no esperava a ningú. Ells en més d’un moment feren aixecar a 
altres pobles” 




ROGER SÀNCHEZAMAT 

“Dos caràcters”, així és com es titu¬ 
lava una curiosa reflexió recollida 
en un programa de festa major cap 
a mitjan anys vint. Relativitzant la 
controvertida valoració de la page¬ 
sia, el text es mostra com un testi¬ 
moni directe del que va suposar la 
industrialització a l’antiga vila de 
Sants, ara el nostre barri. Aprofi¬ 
tem-lo per recordar breument 
aquesta època, i també per reme¬ 
morar aquella secció que durant 12 
números de La Burxa va evocar la 
història de Sants, les “Cròniques de 
lluita social al barri”. 

A partir del 1840 es comença¬ 
ren a instal·lar al pla de Barcelona 
les indústries que la congestionada 
ciutat no podia ubicar. Sants i la 
Marina ja tenien certa tradició in¬ 
dustrial (els prats d’indianes del 
sector cotoner), a més d’unes ex¬ 
cel·lents comunicacions. Però van 
ser els vapors els que van canviar 


per sempre més la fesomia d’un po¬ 
ble fins llavors eminentment rural. 
La màquina de vapor era un dels 
símbols de la industrialització, i 
feia moure gran quantitat d’apa¬ 
rells, per exemple els telers. El Va¬ 
por Vell, el Vapor Nou (l’Espanya 
Industrial) i Can Batlló foren els 
principals exponents d’un fenomen 
que dugué al barri mà d’obra d’ar¬ 
reu dels Països Catalans, primer, i 
d’altres indrets, més tard (Aragó, 
Múrcia i, posteriorment, Andalu¬ 
sia). Si llavors hi vivien 3.400 per¬ 
sones, a finals del segle la xifra arri¬ 
bava als 20.000. Paral·lelament, les 
condicions de treball a les quals els 
patrons sotmetien els obrers anaren 
forjant una consciència de classe 
que ràpidarment derivà en un ferm 
moviment organitzat. Les jornades 
laborals difícilment baixaven de les 
11 hores; les dones, predominants 
en el sector tèxtil característic de 
Sants, cobraven la meitat del sou 
dels homes, i fins al 1900 no es va 
prohibir el treball dels menors de 
10 anys (el majors d’aquesta edat 
se’ls dignificava amb una jornada 
de sis hores). 

Ja al 1855, la primera vaga ge¬ 
neral de consideració tingué un es¬ 


pecial ressò a Sants. I el director del 
Vapor Vell fou abatut a trets com a 
represàlia per l’execució d’un diri¬ 
gent obrer. Es només el principi 
d’una llista interminable de fets que 
tenen el barri com a escenari del 
profúnd enfrontament social que 
marcà la industrialització del país. 
La destrucció de selfactines (mà¬ 
quines que treien treball manual) 
durant les vagues de 1854; la crea¬ 
ció de l’Ateneu de la Classe Obrera 
el 1864; els enfrontaments entre el 
veïnat i els militars durant la revol¬ 
ta contra les quintes obligatòries el 
1870; el naixement de la primera 
cooperativa, la Unió Obrera de 
Sants; l’aixecament i la resistència 
del 1874 defensant la República del 
cop d’Estat del general Pavia; la 
gran vaga del tèxtil de 1887; la con¬ 
questa de la jornada de vuit hores 
pels paletes santsencs el 1890; el 
Pacto fraternal dels pagesos recla¬ 
mant la jornada de nou hores tres 
anys més tard; la gran insurreció 
antimilitarista de 1909 (la Setmana 
Tràgica); el Congrés de Sants del 
1918 arran del qual es reorganitzà 
la CNT; la fúndació al carrer Cros 
del partit que recolliria gran part de 
la tradició popular catalana i d’es¬ 



Imatge de la sortida d’obrers i obreres de l’Espanya Industrial, l’any 1929. ARXIU 


querres, l’Esquerra Republicana de 
Catalunya (1931)... 

Queda clar que Sants esdevin¬ 
gué un dels “bressols del moviment 
obrer” (terme emprat per Josep Ma¬ 
ria Huertas Claveria per referir- 
s’hi) al Països Catalans. I que 
aquesta és una realitat que cal tenir 
present. “No tothom té la sort de ser 
o viure a Sants, però aquesta sort 
implica també una responsabilitat, 
la d’ésser conscients i dignes de les 


generacions de santsencs que ens 
han precedit"*. 

(*) Així començava l’article 
“Sants: l’orgull d’un passat, l’es¬ 
perança d’un futur ”, escrit per Xa¬ 
vier Hemàndez el 1990 a L’Insur¬ 
gent, la revista del Casal Indepen¬ 
dentista. Va ser el primer contacte 
amb el passat del meu, llavors, nou 
barri, i la seva lectura (difosa a la 
cèl·lula del grup on militava) em va 
impactar manifestament. 


Petita història de la premsa local 



Barcelona disposa d’un patrimoni 
extraordinari de revistes de barri 
que exerceixen una important in¬ 
fluència en els processos de cohe¬ 
sió social que es donen en aquests 
territoris. Aquest tipus de premsa, 
que es recolza en el treball volunta¬ 
ri, sovint no depassa els mesos de 
vida. Però sempre hi ha algú dispo¬ 
sat a provar-ho de nou: en els dar¬ 
rers 25 anys hi ha hagut, com a mí¬ 
nim, 423 intents d’editar una revis¬ 
ta als barris de la ciutat. 

Als nostres barris trobem una 


bona mostra d’aquestes publica¬ 
cions; és una tradició que ve de 
lluny. La Guia-Inventari que l’Ar¬ 
xiu de Sants-Montjuïc va editar 
l’any 92, recollia l’existència de 
186 publicacions vinculades a 
Sants. La més antiga és El Eco de 
Sans, una revista setmanal que va 
néixer l’any 1877, quan el barri en¬ 
cara no s’havia annexionat a Bar¬ 
celona. El Noticiero de Sans 
(1890-1897), El Siglo XX (1898- 
1902) i Gaseta de Sants (1932- 
1935) són més exemples de publi¬ 
cacions d’informació general. Però 
aquesta no és la tipologia més co¬ 
muna. La major part dels títols pu¬ 
blicats estaven i estan vinculats a 
entitats. 

El 1899 sortia Els Segadors, 
publicada per l’Agrupació Catala¬ 
nista de Sants, i amb la creació 


d’Orfeons i Ateneus Populars nas¬ 
queren un important nombre de pu¬ 
blicacions, entre les quals cal des¬ 
tacar El Butlletí de l ’Orfeó de Sants 
(1920-1937 i 1980-1990); La Re¬ 
vista de l’Orfeó Atlàntida (1928- 
1935 i 1977-1980); Vida Nostra 
(1929-932, 1977), de l’Ateneu 
Montserrat i que ha seguit editant 
publicacions fins avui, i Sempre 
Avant (1934-1936, 1983-1989). 

La Guerra Civil va trencar la 
vida d’aquests mitjans, encara que 
no van desaparèixer del tot. I, du¬ 
rant el franquisme, els mitjans lo¬ 
cals estaven majoritàriament vin¬ 
culats a l’església, al Districte o a 
entitats esportives i excursionistes, 
com Boletín de Información de la 
UEC (1966-1970); Boletín de la 
Union Deportiva de Sans (1961- 
1962); Club Deportivo Mediterrà- 


neo (nascut abans de la guerra, 
1950-1990), i Club de Baloncesto 
Instituto Montserrat (1945-1985), 
que va catalanitzar el seu nom a 
partir dels 80. 

Als anys 70 la premsa local tor¬ 
na a agafar embranzida. Sovint so¬ 
ta l’aixopluc de les associacions 
veïnals, van ser l’eina de confron¬ 
tació política al franquisme i van 
tenir un important paper en la nor¬ 
malització del català. Cal destacar 
Barrio (1971-1972); el Butlletí de 
l’Associació de Veïns de Sants 
(1973 -1981), editat pel Centre So¬ 
cial de Sants, entitat que el 1987 va 
publicar Sants: L Associació infor¬ 
ma (1987-2006). Més exemples: 
Circular informativa (1975-1976) i 
l’Associació de Veïns de Badal, 
Brasil, Bordeta i Adjacents (1976- 
1978), ambdues publicades per 
aquesta entitat; La Xemeneia 
(1977) i Full informatiu (1978), fe¬ 
tes per l’AAW de Sants-Sol de 
Baix; La Veu (1979-1990), editada 
per l’AAW de Badal, Brasil i la 


Bordeta, i LAssociació de veïns 
del Triangle de Sants (1979-1990). 

Ja cap als 80 trobem nombro¬ 
ses revistes de temàtica política, tot 
i que n’hi ha que neixen abans, 
com Periódico Obrero de Sants 
(1976) i La voz sin amo (1977), 
editada per l’Ateneu Llibertari de 
Sants. Altres publicacions són: Jo¬ 
ve Guàrdia Roja de Catalunya: 
Full informatiu del Barri de Sants 
(1980); Hostafrancs: Revista de 
l’agrupació del PSUC (1981); 
PSUC: Sants Hostafrancs-La Bor¬ 
deta (1987); Trenc d’Alba: Revista 
d’informació i animació cultural 
(1982-1986); L’Hora de l’Heura: 
Butlletí feminista de les dones de 
Sants (1989); Celobert: Butlletí del 
Col·lectiu per la Pau de Sants 
(1989-1990), i L’Insurgent (1991- 
2006), editat pel Casal Indepen¬ 
dentista de Sants. 

Però l’etapa més contemporà¬ 
nia, la que va des dels 90 fins als 
nostres dies, ja la repassarem en un 
altre article! 

Recull fotogràfic 

[ Totes les fotografies del recull i d’aquest especial han estat seleccionades 
per l’incondicional fotògraf de La Burxa, en Toni. Des d’aquestes línies 
volem agrair-li el treball que realitza pel que fa a imatge, tot i que a 
vegades la qualitat de la impressió no li fa justícia. Per molts números! 



Carretera de Sants, a les 18 hores del dia de la vaga general del 20 de juny de 2002. TONI 



TONI 



Manifestació contra el feixisme, el 12 d’octubre de 2000. TONI 



Calçotada del Casal Independentista de Sants. 




Decoració de la façana del Centre Social Okupal l’HAMSA en el seu 7è aniversari. 



Panoràmica del complex industrial de Can Batlló. TONI 

la cultura popular, sempre present 


[ 


La cultura sempre ha tingut un lloc a La Burxa. Una presència que ha evolucionat des del número 
0, primer amb el Cul de Sac i després amb el Parèntesi (les seccions que van acollir les ressenyes 
culturals), per afixar-se finalment amb la creació de la secció de cultura a finals del 2005. Una 
evolució que ha anat en paral·lel a la creació i la consolidació de cada cop més i més variades 
formes de cultura popular al nostre barri 


] 



MIREIA PUI 


Sants sempre ha comptat amb una 
gran quantitat i varietat de col·lec¬ 
tius i entitats centrats en la cultura 
popular; formen part de la història 
del nostre barri una pila de corals, 
entitats esportives, grups de teatre i 
centres culturals diversos. A més, 
avui el barri compta, entre moltes 
altres coses, amb una colla castelle- 
ra de primera categoria, una colla 
de diables amb més de 25 anys 
d’història i una colla de gegants que 
ja ha fet els 15, i ha vist néixer una 
colla bastonera. 

Gràcies al treball de totes aques¬ 
tes entitats i col·lectius (i de moltes 
altres), Sants compta amb un gran 


nombre d’esdeveniments culturals, 
i d’alguns també reivindicatius com 
són el Correllengua, la Calçotada 
Popular, el Firentitats, el Fes-te al 
Carrer, la revetlla de Sant Joan i els 
aniversaris i diades dels Castellers 
de Sants. Finalment cal esmentar la 
Festa Major que, malgrat la dava¬ 
llada del nombre de comissions, se¬ 
gueix il·lusionant gran part del veï¬ 
nat, i les Festes Alternatives que 
any rere any es consoliden. 

Malauradament aquests no són 
els únics fets destacats de la vida 
cultural del nostre barri, ja que els 
últims anys hem vist com enitats i 
col·lectius històrics es veien ame¬ 
naçats per la manca d’espais. La 
manca de recursos econòmics fa 
impossible el manteniment dels lo¬ 
cals, de manera que s’obliga els 
seus ocupants a vendre’ls, o a dei¬ 
xar-los per altres locals on no poden 
dur a terme les seves activitats com 
cal, i fins i tot a dissoldre’s. Tot això 


davant la impassivitat del Districte, 
que lluny d’oferir solucions encara 
va retallant més els pocs locals que 
oferia a aquestes entitats. 

L’altra cara de la moneda ha es¬ 
tat l’aparició d’altres espais dedi¬ 
cats a iniciatives culturals com són 
la ja desapareguda AC Arran i l’ac¬ 
tual Espai Alliberat per la Cultura, i 
com han estat i són molts dels cen¬ 
tres socials autogestionats del nos¬ 
tre barri. 

La cultura popular ocupa un es¬ 
pai important en la vida de molts 
santsencs i santsenques. Més enllà 
de ser una forma de lleure o un es¬ 
pectacle, és una forma d’establir 
xarxes de relació i de suport entre el 
veïnat, una forma de recuperació de 
l’espai públic i una forma d’oci no 
mercantilitzat. Per totes aquestes 
raons, en la Barcelona de l’orde¬ 
nança cívica i les multisales, l’e¬ 
xistència d’aquests espais culturals 
és també una forma de resistència. 



Castellers 

Els Castellers de Sants s’estrenaven el maig del 93. 
Avui carregats i descarregats, el 4 i el 3 de 8 i la torre 
de 8 amb folre, els Borinots són ja una colla de vuit con¬ 
solidada i també capdavantera en inciatives com l’ús 
del casc en la canalla. 



Geganters 

A principis dels 90 van néixer els Geganters de Sants, i la 
colla compta avui amb en Bartomeu i la Maria, els gegants 
vells, la Xava, en Xina i en Pol i també amb els capgros- 
sos d’en Fructuós i la Lluna de Melier. També se’ls pot veu¬ 
re amb el Casinot i la Cotxereta. 


J 



Diables 

L’any 80 neix la Colla de Diables de Sants, des de llavors 
els del ratpenat han omplert el barri de foc i fum en moltes 
ocasions, una de les més sonades la de l’especatcle del 
25è aniversari de la colla el juny del 2005. 


J 


Colla Bastonera 

El 2006 Can Vies acollia una nova iniciativa cultural, la Co¬ 
lla Bastonera de Sants. El 15 de gener es van estrenar en 
l’acte de celebració del 15è aniversari del Casal Indepen¬ 
dentista de Sants i des de llavors es pot dir que no han pa¬ 
rat de tenir actuacions al barri i arreu. 

10 anys de trobades i altres coses 


[ L’any 1996 marcà, sens dubte, un punt d’inflexió per als 
moviments socials de caire anticapitalista. Amb dues setmanes 
de diferència s’okuparen dos centres socials que, cadascun a la 
seva manera, farien història: el Cinema Princesa i l’Hamsa. A 
partir d’aquest moment l’okupació es convertiria en el motor que 
revitalitzaria les lluites socials als carrers de Barcelona 



Manifestació a Sants Contra l’Europa del Capital l’any 2003. ARXIU 



GUILLEM SÀNCHEZ 


Als nostres barris, un grup de jo¬ 
ves que provenia del Casal Popu¬ 
lar La Garnatxa es va trobar amb 
més gent per escometre la comple¬ 
xa tasca de construir el Centre So¬ 
cial Autogestionat Hamsa. En els 
revolts de les resistències als desa¬ 
llotjaments, ens vam trobar una al¬ 
tra gent que feia temps que 
avançava en paral·lel a nosaltres 
però desconeixent-nos mútua¬ 
ment: el Casal Independentista 
Jaume Compte, que ens va oferir 
tot el que tenia per resistir els atacs 
del poder. Potser llavors vam en¬ 
tendre què significa allò de la soli¬ 
daritat revolucionària. 

En la creació d’alternatives 
ens trobaríem amb els grups de 
música, els Diables i els Col·lec¬ 
tius de Joves Comunistes. Així 
van néixer les Festes Alternatives, 
que a l’inici ni tan sols es deien ai¬ 
xí, encara que tant se val, perquè ja 
eren una alternativa a marxar del 
barri, que és el que feia la gent jo¬ 
ve per festes. 

I encara ens trobaríem més 
gent, més jove encara, que va oku- 
par Can Vies i va consolidar la cre¬ 



JOANAG. GRENZNER 


Des de l’any 83, la Delegació de 
Govem autoritza YHomenaje a 
la Bandera, convocat per orga¬ 
nitzacions com l’Asociación 
Nacional de Excombatientes i 
Alianza por la Unidad Nacional, 
i celebrat inicialment a la plaça 
dels Països Catalans. 11 anys 
més tard, el grup de joves La 
Mandràgora llençà la proposta 
de la Festa Antifeixista i Antira- 
cista (1994-1997). Així nasqué 


ació d’espais alliberats mitjançant 
la desobediència (important lliçó 
apresa del moviment d’insubmis- 
sió). 

Unitat antirepressiva 

El poder, però, no va pair gens bé 
que ens reconeguéssim entre nos¬ 
altres i el desconeguéssim a ell, i 
va llençar una forta onada repres¬ 
siva. Entre gener i febrer del 1998 
totes les cases okupades van ser 
desallotjades o amenaçades de 
ser-ho, el barri va ser pres policial- 
ment i desenes de persones van ser 
identificades, colpejades i detin¬ 
gudes. Però no ens vam arronsar i 
vam omplir els murs de ràbia i els 
carrers del color dels manifestants 
i de la calor de les barricades. La 
resistència va donar els seus fruits, 
i l’Hamsa i Can Vies van sobre¬ 
viure l’assalt. 

I en aquelles diades tan inten¬ 
ses ens vam trobar, un cop més, 
amb nosaltres mateixes, les nos¬ 
tres potencialitats i les nostres 
mancances. I per anar suplint les 
segones va néixer La Burxa, per 
combatre la repressió mediàtica, i 
l’Assemblea de Barri, que tot i ser 
una assemblea d’okupes mai vam 
voler anomanar-la així, ja que in¬ 
tuíem que no es pot renunciar a 
ser-ho tot al mateix temps. 

Mai ho férem, i encara que no 
poguéssim ser a tot arreu sí que es¬ 
tiguérem davant les ETT, denun¬ 


la Plataforma Antifeixista (PA), 
que impulsà el manifest “Atu¬ 
rem el Feixisme” i la moció de 
censura contra l’acte al ple del 
Districte, recolzada per tots els 
grups llevat del PP. El 98 i el 99, 
les manifestacions contra l’acte 
es van saldar amb set i 26 detin¬ 
guts respectivament: els primers 
foren condemnats a dos anys de 
presó per atemptat, danys i des¬ 
ordres públics i un d’ells fou in¬ 
dultat pel perill d’empresona¬ 
ment per una condemna anterior 
per insubmissió. El 99, la jutges¬ 
sa Remei Bona empresonà 14 
persones acusades d’associació 
il·lícita, i més de 10.000 perso¬ 
nes i 2.500 entitats els donaren 
suport. El 2000 la Plataforma 
per un 12 d’Octubre en Llibertat 


ciant la precarietat a la qual ens 
aboquen; en els 12 d’octubre, fins 
a expulsar els feixistes de la plaça 
dels Països Catalans, i en les pro¬ 
testes contra la desfilada militar. I 
vam seguir obrint nous espais de 
trobada on hi cabés més gent i més 
diferent, i es va crear l’AC Arran. 

L’Assemblea de Barri 

També ens vam trobar amb el veï¬ 
nat que lluitava pel cobriment del 
cinturó, i ens hi vam acostar, i a 
poc a poc ens vam anar retrobant 
amb gent que ens havíem anat 
acompanyant sempre, encara que 
fos de lluny, ja que a vegades mi¬ 
núcies com l’edat i el llenguatge 
poden allunyar gent molt propera. 


i la PA convocaren juntes una 
marxa i Delegació traslladà els 
feixistes a la plaça de Sant Jordi: 
amb un alt cost humà i econò¬ 
mic, s’havia aconseguit fer-los 
fora del barri, però no del dis¬ 
tricte. El 2001, la PA convocà 
bloquejos contra l’acte a Mont¬ 
juïc, amb un balanç de 30 detin¬ 
guts més. El 2004, M. Mercedes 
Armas Galve condemnà els del 
99 a un total de 34 anys de pre¬ 
só i 14.480 euros en penes mul¬ 
ta. L’Assemblea de Detinguts- 
/des ha assumit els costos del 
procés judicial de les persones 
organitzades. A més, s’ha trami¬ 
tat una petició d’indult per a set 
persones, aprovada per tots els 
grups del Parlament i en espera 
de ratificació judicial. 


Així, mentre els presi¬ 
dents de la Unió Europea es reu¬ 
nien a Barcelona convidats per 
Aznar, nosaltres decidíem trobar- 
nos, un cop més, per mostrar-los el 
nostre rebuig. Una nova Assem¬ 
blea de Barri, aglutinadora dels 
sectors socials més compromesos 
i combatius, prendria els carrers i 
de pas es constituiria en una il·lu¬ 
sionant experiència on es podria 
trobar des d’associacions de veïns 
fins a centres socials okupats, d’a¬ 
narquistes a independentistes, d’e¬ 
cologistes a esplais, de la cultura 
popular a les dones. 

I des de llavors hem seguit 
avançant, lentament, sovint retro¬ 
cedint, entenent-nos en allò fona¬ 
mental i discutint-nos en allò su¬ 
perficial. Acomiadant companys 
de sempre i coneixent gent nova. 
Atrapats entre la por de deixar de 
ser el que som i les ganes de rein- 
ventar-nos a cada moment. Patint 
un i altre cop la repressió, sabent 
que aquesta ens pot trencar la cara 
però mai el somriure, tal i com va 
dir un poeta. 

I hem seguit trobant-nos, amb 
el veïnat afectat per l’especulació i 
l’urbanisme agressiu, amb els im¬ 
migrants tancats als nostres locals, 
amb els treballadors en lluita, com 
els de Miniwatt i Mercadona, amb 
les noves incorporacions com l’A¬ 
teneu llibertari i l’Espai Obert, 
amb la gent presa cada 31 de de¬ 
sembre i amb la nostra llengua ca¬ 
da Correllengua... 

I, sobretot, trobant-nos i retro¬ 
bant-nos amb les nostres ganes de 
canviar el nostre barri i el nostre 
món de baix a dalt perquè deixi de 
ser un daltabaix. 



ALBERT MARTÍNEZ 


De la Garnatxa 
al Bahia 

D’una antiga cooperativa vinícola fins a 
una sala de festes on hi van cantar Ma- 
ri Santpere, Moncho i Machín. Si alguna 
cosa tenen en comú molts dels espais 
okupats a Sants durant l’última dècada 
ha estat la recuperació de la memòria 
històrica del segle XX. S’ha reconvertit 
tots aquest indrets que havien estat 
plens de vida dècades enrere en llocs 
on han pres cos i vida nous projectes de 
col·lectius del barri. Espais que, abans 
de veure l’arribada de les excavadores 
per tal de transformar-los edificis plens 
de pisos impossibles d’habitar amb sous 
precaris, van donar un últim respir, van 
recuperar el valor d’ús. La seva història, 
no oficial, va tenir un últim capítol abans 
de la defunció forçada a cop de talonari 
de constructores i immobiliàries. 

L’octubre del 94 un grup de joves 
procedents del Mili KK, el Centre Social 
de Sants i el col·lectiu d’estudiants El 
Kau Subversiu de la facultat d’Història, 
van entrar en un antic edifici del carrer 
Papin. Es tractava de la seu del Centro 
Gremial de Sants, que havia estat anys 
enrera el sindicat de cooperatives viní¬ 
coles La Union. L’objectiu era la creació 
d’un casal popular obert al barri que s’a¬ 
nomenà La Garnatxa. Però aviat es va 
quedar petita. El 23 de març de 1996, 
poc després de l’okupació del cinema 
Princesa es va donar un salt qualitatiu. 
S’okupà l’HAMSA(HierrosyAceros Mol- 
deados Sociedad Anònima), una antiga 
fàbrica metalúrgica tancada el 1992. Es 
pot dir que en vuit anys de vida, desenes 
de milers de persones de les més diver¬ 
ses procedències varen trepitjar l’espai. 
L’any següent naixia Can Vies; aquest 
cop ja es tractava d’una nova generació 
de joves que havien vist en l’Hamsa l’e¬ 
xemple a seguir. De l’experiència d’oku- 
par centres socials també es va veure la 
necessitat d’alliberar espais exclusiva¬ 
ment com a habitatge, en un context on 
els preus de lloguers i hipoteques co¬ 
mençaven la pujada imparable que en¬ 
cara dura: La Morada, la Fresca, la Ma- 
laherba, la Totxana, La Torreta, Can 
Blanco, La Breva, La Quinkalla, l’Esbar¬ 
zer i La Palla estan entre les que més 
sonen. Però també les cases més anò¬ 
nimes del carrer Leiva, Vilardell i Premià. 
A Can Noguera també hi hagué una vi- 
venda okupada que va ser desallotjada 
per d’altres cases okupades del barri, ja 
que les agressions, les amenaces i l’a¬ 
pologia del feixisme s’havien apoderat 
de l’espai. Altres centres socials més efí¬ 
mers com el Casal Popular del carrer 
Melcior de Palau, el centre social de La 
Tatxa i la Bella Vita també tingueren els 
seus mesos de vida. L’últim salt històric 
s’ha donat amb la recuperació de la sa¬ 
la Bahia del carrer Olzinelles, okupada 
com a nou Espai Alliberat per la Cultura 
i on els avis hi ballen els diumenges re¬ 
memorant els records dels anys 50 i 60. 

v_ 


12-0:23 anys de complicitat amb els feixistes 

JOAN COSTA 


El soterrament, 
una oportunitat 
perduda P 


Moviment veïnal d’ahir i d’avui 


[ Diuen que els ‘avui’ són fills dels ‘ahir’. El moviment 
veïnal, a Sants i a Barcelona, va ser un dels fronts 
oberts més importants contra la dictadura. Tant és 
així que una part important dels militants de partits 


polítics s’hi van aixoplugar. Això, que va donar 
empenta inicial, va significar una gran caiguda quan 
amb l’arribada de la democràcia aquests van buidar 
les associacions per enfilar-se a càrrecs de poder 


Ja fa poc més de cent 50 anys que es va 
fer la primera línia de tren a Sants. Ales¬ 
hores les vies travessaven el nostre barri 
quan eren camps i horts. Amb la creació 
del nou mercat de Sants (Mercat Nou) al 
voltant de les vies es va urbanitzar el ba¬ 
rri amb una població de gent treballado¬ 
ra. Però, també amb els anys, van créixer 
les vies. D’una van passar a dos, i de dos 
a quatre, fins a les vuit d’avui. 

Vuit vies de tren que obren una cica¬ 
triu i tallen el pas a persones i vehicles 
de la Bordeta a la carretera de Sants. A 
més, la freqüència d’aquest trens i me¬ 
tros no és la que hi havia quan els veïns 
varen venir a viure al carrer d’Antoni 
Capmany. Avui parlem del pas d’un tren 
cada 20 segons o menys. Amb l’arribada 
del tren d’alta velocitat, tren que la majo¬ 
ria del veïnat de Sants no agafarà mai, 
els veïns i veïnes vam veure la possibili¬ 
tat i l’esperança de poder acabar amb 
aquesta ferida, que talla el pas dels nos¬ 
tres carrers. 

Era l’oportunitat de soterrar aques¬ 
tes vies i aconseguir un barri permeable, 
en què es pugui anar de dalt a baix, de 
Sants a la Bordeta sense haver de fer 
aquestes voltes que ara hem de fer i en¬ 
terrar aquests sinistres passos i túnels 
subterranis que tenim a Riera de Tena, 
Badal, etc. 

Antoni Campmany podria passar de 
tenir unes terribles vies a ser un passeig, 
una avinguda o rambla força ampla. I 
crec que el veïnat s’ho hauria guanyat 
amb escreix pel patiment que han hagut 
de suportar any rere any. Però no. No 
volen soterrar les vies. Diuen que és mi¬ 
llor fer un calaix que les tapi. Millor per a 
qui? Per al veïnat? O per al Ministeri de 
Foment, per a la Renfe i l’Ajuntament 
que volen perpetuar aquesta ferida ober¬ 
ta al nostre barri i així estalviar-se di- 
ners?Un calaix que pagaran amb el su¬ 
peràvit de construir una macroestació (o 
hem de dir un centre comercial i hote- 
fer?) a l’estació de Sants. Un estació que 
multiplicarà la superfície i el volum de 
l’actual. Per cert, la Renfe tindrà els ma¬ 
teixos 5.000 m 2 que té ara per al servei i 
el funcionament dels trens. Hi ha alguna 
necessitat per al viatger que l’estació 
creixi en tres pisos? 

És possible soterrar. Tècnicament 
hem vist que sí. Econòmicament mai 
ens han demostrat amb números con¬ 
crets quina es la diferència entre soterrar 
i cobrir les vies. El que sabem ben cert 
és que no hi ha, ni hi ha hagut mai, vo¬ 
luntat política de soterrar les vies 

Què és el soterrament? Una oportu¬ 
nitat? Sí, perduda. Pot ser una solució 
per avui, segons els polítics professio¬ 
nals, però demà segur que el calaix es 
descontruirà i haurem de soterrar les 
vies. I haurem perdut temps i diners. 



Els companys de La Burxa 
m’han demanat un escrit per a 
l’especial del número 100. Per 
endavant felicitats per assolir 
aquesta fita històrica. 

A Barcelona hem tingut el 
mateix govern des del 1979. I 
això ens dóna perspectiva histò¬ 
rica sense biaixos. És conegut 
per tothom que, poc després de 
les primeres eleccions munici¬ 
pals, quan des de la Federació 
d’Associacions de Veïns de 
Barcelona (FAVB) es va insistir 
sense gaire èxit en ser rebuts 
pel nou alcalde, finalment el 
mateix Narcís Serra li va dir a 
l’Andreu Naya: “Mira, noi, ara 
ja governem, ja no ens feu cap 
falta!”. 

La fugida de militants i el 
buit van dur primer a un des¬ 


encís i després a una forta crisi 
del moviment veïnal que va du¬ 
rar ben bé 15 anys. Quan aquest 
va ressorgir es va trobar amb un 
nou problema: els càrrecs, tèc¬ 
nics, professionals i llepaculs 
afins al poder s’havien apoderat 
de l’espai que correspon a la 
gent. Però aquesta és una guer¬ 
ra en la qual encara estem. 

D’ahir... 

A Sants, la memòria veïnal co¬ 
mença al Centre Social de Sants 
(com no!) fa uns 30 anys, que 
va recollir grups de joves de 
Sant Medir i, ocupant l’espai 
on encara hi són, van endegar la 
primera associació de veïns. 
Vull oferir des d’aquí el llibre 
Centre Social: 25 anys com a 
guia per conèixer la història als 
que hem vingut de fora. 

Les lluites més importants, 
unitàries, van ser la campanya 
“Cop d’ull a Sants”, i la del 
“Salvem Sants dia a dia: ni pas 
elevat, ni museu del tramvia”. 
Després, i en plena transició 
política, va venir la lluita per 
recuperar l’Espanya Industrial. 
Aquí van haver-hi fortes dis¬ 


sensions entre el sector en¬ 
capçalat pel Centre Social, i afí 
al (en aquells moments omni¬ 
present) PSUC, d’una banda, i 
l’anomenat sector Verd Total, 
liderat per l’Ateneu Llibertari 
de Sants, de l’altra. Aquests 
darrers es van endur el gat a 
l’aigua. Més tard es va lluitar 
per recuperar les Cotxeres de 
Sants, amb un concurs popular 
d’idees, i encara després pel 
Vapor Vell. És evident que en la 
configuració actual dels nostres 
barris ha estat determinant la 
lluita veïnal. Després, com ja 
s’ha dit, van començar les gani¬ 
vetades dins el moviment per 
esgarrapar alguna engruna del 
nou poder polític, als anys 80. 

... a avui 

Fent una tombarella mental, i 
situant-nos en el present, cal re¬ 
cordar que la revifada del movi¬ 
ment veïnal ha sorgit des d’ac¬ 
cions mogudes en general per 
comissions o plataformes de 
veïns, més que per les mateixes 
associacions. Cal dir que algu¬ 
nes participen d’aquests nous 
moviments, però d’altres els 


neguen el pa i la sal. 

Darrerament, al barri, algu¬ 
nes de les lluites més sonades 
han estat la del cobriment del 
cinturó, guanyada pels veïns, la 
de l’ambulatori de la Bordeta, 
la del bus 115, la del carrer 
Manzanares, etc. En general 
han estat lluites guanyades pels 
veïns. 

A hores d’ara estem emboli¬ 
cats en recuperar Can Batlló, en 
evitar el calaix i en enderrocar 
l’obra il·legal del carrer Alme¬ 
ria. També, i cada cop ens hi 
haurem d’involucrar més com a 
lluita de fons, en destapar les 
connexions entre especuladors i 
governants; un notori socialista 
de l’àrea metropolitana va dir fa 
pocs dies en una entrevista: 
“Que els pisos són molt cars? I 
què vol que hi fem! És el mer¬ 
cat!”. Quin socialista!, podríem 
pensar alguns. 

Però crec que hi ha tres co¬ 
ses molt importants en les quals 
ens n’estem sortint prou bé. La 
primera és en desemmascarar 
tot aquell moviment veïnal resi¬ 
dual de l’època fosca, que ni or¬ 
ganitza veïns, ni reivindica res. 
Tan sols sobreviu per rebre al¬ 
guna palmellada a l’esquena del 
regidor o de l’alcalde. Malgrat 
que en cada reivindicació la pri¬ 
mera tasca que cal fer és neu¬ 
tralitzar aquest sector, cada cop 
és més notòria la seva inutilitat. 

La segona és la conjunció 
amb els nous grups de lluita al 
barri (joves, casals, ateneus, 
centres okupats, etc.) en un tot, 
aplegat al voltant de l’Assem¬ 
blea de Barri, ja que totes les 
lluites formen part de la matei¬ 
xa lluita: contra la injustícia, 
l’especulació, i per un món di¬ 
ferent. La bola, els agradi o no, 
cada cop és més gran. 

La tercera, potser només 
perceptible per als polítics que 
la pateixen, és que, lluita a llui¬ 
ta, hem aconseguit que qualse¬ 
vol veí, fins i tot el més indife¬ 
rent, se senti capaç d’organit¬ 
zar- se i enfrontar-se a les 
agressions del poder, per bé que 
encara de manera desordenada i 
inconnexa. 

Però penseu que quan si¬ 
guem capaços de lligar l’allioli, 
a la ciutat de la Rosa de Foc no 
ens aturarà ningú. 

JORDI FEXAS 


Vuit anys de 
Burxa 


Per començar, el Casal i tota la se¬ 
va gent volem expressar la nostra 
satisfacció per aquest aniversari de 
La Burxa i encoratjar aquells i 
aquelles que avui la fan possible a 
seguir endavant una publicació 
com aquesta. 

El Casal Independentista de 
Sants (CIS), tot que dobla en edat 
La Burxa i té una trajectòria més 
dilatada, en certa manera també 
podria celebrar el vuitè aniversari, 
el del rellançament de la nostra en¬ 
titat. Casualitat o no, ara fa vuit 
anys la nostra entitat va redefinir 
les seves línies de treball polític, 
especialment pel que fa a la seva 
relació amb l’entorn més immediat i 
potencialment afí, i inicià una dinà¬ 
mica que en els darrers anys l’ha 
situat com un referent important 
dintre de l’associacionisme de la 
nostra vila. 

A finals del 90, potser un xic 
abans de l’aparició de La Burxa, 
els socis i les sòcies del CIS, da¬ 
vant certa crisi d’estancament i en- 
dogàmia, decidírem dissenyar un 
nou full de ruta. Aquest ens havia 
d’apropar al món associatiu més 
dinàmic i combatiu de Sants, plan¬ 
tejant dinàmiques obertes i no 
sectàries i projectes participatius 
amb altres col·lectius i entitats que 
ens permetessin establir sinergies 
que en fessin avançar a nosaltres i 
a les altres entitats, així com tirar 
endavant projectes nous que fossin 
compartits per més gent i col·lec¬ 
tius. Això va permetre l’apropament 
del Casal i la seva dinàmica al 
Centre Social, al moviment okupa, 
en ple creixement en aquell mo¬ 
ment, la creació de la Cal de Sants 
etc. D’alguna manera podríem dir, 
sense exagerar, que fa uns vuit 
anys que vàrem refundar el Casal 
donant-li un nou impuls que amb 
fluxos i refluxos ha durat fins avui. 

El Casal, després d’aquests 
vuit anys, ha aconseguit que bona 
part de les coses que tenen una 
vessant politicocultural interessant 
realitzades per les entitats dels 
nostres barris tinguin (de forma di¬ 
recta o a través dels seus socis a 
individualmen)t la participació del 
Casal de Sants. Això ens omple 
d’orgull i satisfacció i ha permès 
que projectes i entitats com La 
Burxa, la Cal, Terra d’Escudella, 
Ciutat Invisible, l’Assemblea de 
Barri, Can Vies, el Centre Social, 
etc. se'ls sentin seus el Casal i la 
seva gent i que a la vagada el Ca¬ 
sal també estigui més obert que qui 
ho vulgui també se’l faci seu. 

Així doncs, felicitats a La Burxa 
i al Casal per aquests vuit anys. 


Sants en feminista 

[ Des de l’eclosió del moviment feminista als anys 70, gairebé han compartit feina i lluites a les fàbriques i als carrers, a la nostra 
sempre hi ha hagut dones organitzades al barri. Es fa difícil saber vila i arreu. A les pàgines de La Burxa no hem volgut que passés el 
coses sobre les etapes anteriors, ja que la història sempre s’ha mateix i per això no només s’hi han seguit les activitats dels 
escrit en masculí i no ens ha arribat gairebé res de la part femenina. col·lectius de dones del barri sinó que s’hi han publicat articles en 
Malgrat tot, sabem que des de ben lluny en el temps, homes i dones profunditat de temàtica feminista 



Acte contra la violència de gènere a la plaça Màlaga al febrer de 2004 ARXIU 



MERITXELL SÀNCHEZ AMAT 

Amb la fi de la dictadura va arri¬ 
bar l’activisme feminista al barri. 
El coneixement del cos femení, in- 
visibilitzat i desvaloritzat secular¬ 
ment, i l’alliberament de la sexua¬ 
litat de les dones van ser els temes 
que van centrar a l’inici la tasca de 
les Dones de l’Ateneu Llibertari i 
de la Vocalia de Dones del Centre 
Social de Sants. Ambdós van néi¬ 
xer a la segona meitat de la dècada 
dels 70 en el si de projectes mixtos 
de lluita política i social. 

Els anys 80 van suposar una 
davallada de l’activitat associativa 
en general i també de la feminista. 
Després d’uns anys d’estanca¬ 
ment, a mitjan anys 80, el Centre 
Social va acollir dos nous col·lec¬ 
tius: el Grup de Dones Heura de 
Sants i l’Eix Violeta, que aprofun¬ 
dien en temes d’identitat, discri¬ 
minació i autodefensa. 

Sensibilitats diverses 

De la revitalització dels movi¬ 
ments socials que van suposar les 
okupacions al barri van néixer el 
1996 Les Tenses, un grup feminis¬ 
ta autònom que es reunia a 
l’HAMSA. El sexisme que es re¬ 
produïa a les cases i centres socials 
okupats les va empènyer a encetar 
un treball de gènere. Cal destacar 
l’arxiu temàtic que van elaborar, 
que actuament es pot consultar al 
Centre de Documentació de la 
Ciutat Invisible. Del Casal Inde¬ 
pendentista Jaume Compte van 
sorgir Les Maules, Front Antipa- 
triarcal, pels volts del 2000. Dona 
i treball, repartiment de la pobresa 
i història del patriarcat van ser al¬ 
guns dels eixos de la seva feina. 

Actualment, hi ha dues entitats 
al barri que treballen amb perspec¬ 
tiva de gènere. L’any 2000 va néi¬ 
xer L’Escletxa, Punt d’Informació 
sobre Violència Domèstica, situat 
un cop més al Centre Social. 
Aquesta entitat fa atenció a dones 
que pateixen maltractaments i pre¬ 
venció de les violències de gènere 
mitjançant tallers, xerrades i un 
grup de reflexió. Creación Positi¬ 
va, que es va traslladar a Sants el 
2002, treballa en els àmbits de bar¬ 


ri, ciutat i estat per millorar la qua¬ 
litat de vida de les persones amb 
VIH i ho fa també amb perspecti¬ 
va de gènere. Cal esmentar Les 
Diabòliques i el Grup de Dones 
del Centre Social. Les primeres 
són un petit col·lectiu informal 
nascut de la necessitat de compar¬ 
tir vivències. Les segones tenen 
una dècada de vida i després d’en¬ 
gegar projectes com el banc del 
temps està en guaret, mantenint 
l’elaboració de l’Agenda de les 
Dones com a principal activitat. 

Treball conjunt i a diversos nivells 

Els grups feministes del barri 
sempre han tingut dos àmbits 
d’actuació. El primer és el grup, 
amb formació interna, de vega¬ 
des més teòrica i d’altres més 
vivencial. El segon és l’extern, 
amb propostes obertes a tothom 
i el treball en xarxa al barri, que 
tradicionalment se centra en la 
preparació dels actes del 8 de 
març (Dia Internacional de les 
Dones) i el 25 de novembre (Dia 
Internacional contra la Violèn¬ 
cia vers les Dones). La Burxa 
ha recollit les activitats conjun¬ 
tes que a partir de novembre de 
2002 s’han organitzat per com¬ 
memorar aquestes dates. Hi han 
participat dones de l’Assemblea 
de Barri de Sants i d’Endavant- 


Memòria 

antipatriarcal 


Sants, Les Diabòliques, L’Es¬ 
cletxa, Creación Positiva i tam¬ 
bé Les Tenses i Les Maules fins 
a la seva dissolució. Arran de la 
preparació d’aquests actes van 
sorgir els sopars de dones i fins 
i tot la primera Sortida de Dones 
de Sants. 


querir com a dona moltes lliber¬ 
tats que fins al moment tenia 
anul·lades. 

Les trobades del grup per 
parlar de la nostra sexualitat, 
l’autoconeixement del nostre 
cos, els mètodes anticonceptius, 
la maternitat, sembla vist ara 
molt normal, però en aquells 
moments (i havent rebut una 
educació molt repressiva, amb 
un pes molt gran de la religió on 
les dones no teníem sexualitat, 
ni cos, ni ànima, ni tampoc 
drets) era trencar i rebel·lar-te 
contra quasi tot: la família, la 
parella, els companys revolu¬ 
cionaris i també, per desgràcia, 
amb moltes dones, començant 
per la pròpia mare. Compartir 
tot això, em va fer canviar la re¬ 
lació que fins llavors tenia amb 
les dones, em va fer establir una 
connexió que ja no he perdut. 

Les xerrades i els debats al 
barri per intentar conscienciar 
més dones per lluitar pels nos- 


Així doncs, hi ha dones a 
Sants que segueixen organit- 
zant-se i compartint vivències, 
aprenenentatges i reflexions. 
Fer transversal el treball de gè¬ 
nere introduint-lo a la resta de 
col·lectius és l’assignatura pen¬ 
dent. Sants s’hi apunta? 


tres drets, per ser més indepen¬ 
dents dels homes i, en definiti¬ 
va, per ser més lliures, també 
em va fer conèixer dones amb 
realitats diferents, a les quals 
vam donar la nostra solidaritat 
oferint informació de planifica¬ 
cions familiars, adreces per 
avortar, assessoria jurídica, pre¬ 
paració per al part, etc. 

Especialment en el cas de 
l’avortament, recordo la por i 
l’angoixa de les dones davant la 
soledat, amagant-se dels pares o 
de la parella, i havent d’assumir 
el risc tant per a la salut com per 
la possible repressió que com¬ 
portava la clandestinitat de l’o¬ 
peració. També recordo el tre¬ 
ball conjunt amb dones del barri 
d’altres ideologies, en un con¬ 
text polític molt sectari. 

Van ser uns anys que, com a 
dona, vaig viure molt apassio¬ 
nadament per la riquesa d’expe¬ 
riències i pels canvis d’esquema 
de vida que em van suposar. 



ISABEL VILALTA 


Recordar el feminisme dels 
anys 70 al barri em fa pensar en 
moltes vivències intenses que 
van marcar la meva vida. 

La participació al grup de 
dones de l’Ateneu Llibertari va 
ser, en el meu cas, el resultat de 
la presa de consciència de la si¬ 
tuació que patia com a dona i 
l’inici d’un camí ple de desco¬ 
briments, complicitats, lluites, 
solidaritats, i sobretot ho vaig 
viure amb una sensació de con- 

Retratant el nou veïnat 



Tancament de persones immigrades a Can Vies al maig de 2005. ARXIU 



GEMMA PARERA ÀLVAREZ 

Sants-Montjuïc és el segon distric¬ 
te de Barcelona amb més població 
estrangera: gairebé un 18% dels 
seus habitants són d’origen estran¬ 
ger, situant-se per sobre de la mit¬ 
jana de Barcelona (un 16%) i de la 
de Catalunya (un 11%), però per 
sota del 38% de Ciutat Vella. Tam¬ 
bé ha estat un dels districtes on més 
ha crescut la immigració en el dar¬ 
rer any, amb un increment del 
15%, tot i que per darrere de Nou 
Barris, Sant Andreu i Sant Martí. 

Cal tenir present que el 18% 
d’immigrants de Sants-Montjuïc es 
distribueix desigualment pels di¬ 
versos barris: són el Poble-sec i la 
Font de la Guatlla els barris que 
concentren el gruix de la immigra¬ 
ció al districte. De fet, es pot afir¬ 
mar que, al Poble-sec, una de cada 
quatre persones que hi viuen és es¬ 
trangera. 

Respecte de les nacionalitats, 
predomina el col·lectiu d’equato¬ 


rians, seguit del de marroquins i el 
de peruans. Els homes superen 
molt lleugerament les dones i l’e¬ 
dat mitjana és de 30 anys. 

En què treballen els i les immi¬ 
grants que viuen aSantsP 

Segons mostren les dades sobre 
Barcelona, que recullen també la 
realitat del districte de Sants- 
Montjuïc, laboralment la major di¬ 
ferència entre el col·lectiu de treba¬ 
lladors autòctons i el d’estrangers 
es troba en el sector de la construc¬ 
ció: en termes percentuals, les per¬ 
sones estrangeres dupliquen les 
autòctones. D’altra banda, el servei 
domèstic és un sector que aplega 
moltes dones immigrants, cosa 
que, segons un estudi presentat 
aquest mes pel Fons de Població de 
les Nacions Unides, obre les portes 
a la inserció laboral de les dones 
immigrants, però les exposa a mals 
tractes i explotació. Una altra qües¬ 
tió important, que no queda reflec¬ 
tida en les dades estadístiques, és 
l’elevada presència de persones 
immigrants en l’economia submer¬ 
gida, la qual obre les portes a la so- 
breexplotació, ja que el treballador 
o treballadora es troba indefensa 
davant l’impagament del salari o 
condicions laborals extremes. 


Un dels problemes que tenen 
les persones immigrants a l’hora de 
cercar feina és el desconeixement 
de l’idioma. Els Centres de Forma¬ 
ció de persones Adultes són un es¬ 
pai on poden aprendre, de forma 
gratuïta, el català i el castellà, un 
element clau de cara a la seva in¬ 
serció laboral i social. Cal destacar 
que, si bé la Zona Franca i el Po¬ 
ble-sec disposen d’aquests centres, 
no és així als barris de Sants, Hos- 
tafrancs i la Bordeta. 

Una altra de les sortides labo¬ 
rals per a la població immigrant és 
l’autoocupació. Cada cop hi ha 
més presència al barri de negocis 
oberts per població immigrant. Al¬ 
guns d’aquests negocis formen part 
del que s’anomena economia ètni¬ 
ca, és a dir, iniciatives empresarials 
en què diversos aspectes claus del 
negoci, com la localització, la in¬ 
versió, la mà d’obra, les pautes de 
venta, la publicitat... estan estreta¬ 
ment lligats a la cultura i la identi¬ 
tat dels seus promotors i clients i a 
les xarxes socials de la comunitat 
immigrant. El fet que aquest tipus 
de negocis sigui cada cop més pre¬ 
sent indica que la població immi¬ 
grant té capacitat emprenedora i 
demostra la seva voluntat d’arrela¬ 
ment a la ciutat. 


Quin nivell de formació tenenP 

El nivell de formació de la pobla¬ 
ció autòctona i el de la població es¬ 
trangera a Barcelona no difereix 
gaire, mentre que si ho mirem des 
de la perspectiva laboral, les perso¬ 
nes immigrants ocupen les feines 
menys qualificades. Això indica 
que el fenomen de la sobrequalifi- 
cació (una falta d’adequació entre 
el nivell de formació i l’ocupació 
que es té), si bé és generalitzat en¬ 
tre la població, afecta de forma es¬ 
pecial a la població immigrant, a 


causa de la dificultat d’homologar 
els estudis cursats en el país d’ori¬ 
gen i per un efecte de discriminació 
en la contractació. 

L’augment de la població im¬ 
migrant al districte es tradueix tam¬ 
bé en un augment de la població 
escolar immigrant o filla d’immi¬ 
grants. Aquest creixement no és 
homogeni, sinó que es concentra 
en determinades escoles, especial¬ 
ment al CEIP Perú, on l’alumnat 
immigrant suposava un 84% el 
curs 2003-2004. 


Immigració: una realitat novaP 



arribada el 1947 
Lina Marzal i Canós 
[Moncofa-la Planal 


Per què vas venir a SantsP 

Vaig venir perquè al poble no deixaven treballar el meu pa¬ 
re. Ell sempre havia estat pescador, però amb les seves 
idees polítiques no el deixaven sortir amb la barca, per si 
fugia pel mar. Els meus pares havien estat el primer matri¬ 
moni civil de Moncofa quan es va establir la República. El 
meu pare se’n va anar a la guerra, només començar, vo¬ 
luntari, amb una nena de 2 anys i la dona embarassada de 
pocs mesos. Era tot un personatge i al poble sempre l’es¬ 
taven denunciant, no parava d’entrar i sortir de la presó. 
L’ambient era intolerable i ell, a Barcelona, hi tenia un 
germà que l’encoratjava a traslladar-se a la gran ciutat. 

Què t’hi vas trobarP 

Molta gana. Ens vam instal·lar en un “hortet”, un petit ter¬ 
reny dels que hi havia al costat de la Gran Via. A més de 
plantar-hi tot el que es podia, hi vàrem fer una caseta, on 
vam malviure cinc anys, del 1947 al 1952. 

Com et vas adaptarP 

Molt bé, vaig fer moltes amigues, em vaig casar i hi visc 
molt contenta. 



arribada el 1964 



ÜH arribat el 2005 


wu Carmen.de Seron 



BilalAhmed 


(Almeria) 



(Pakistan) 

■ 4Í 


Per què vas venir a SantsP 


Pl 

ir què vas venir aSantsP 


Vaig venir d’Almeria amb la meva tieta, i vaig posar-me a 


Vaig deixar el Pakistan fa un any i vuit mesos. Aquí 


treballar al bar de la seva familia a Sarrià. Tenia 13 anys, i 


guanyo poc, però encara menys allà, s’ha de treba¬ 


em posava a damunt d’una caixa de cervesa per arribar a 


llar el doble, tot està molt car, sobretot la vivenda... 


la pica. No guanyava gaire, però almenys podia enviar al¬ 


Des de petit m’agradava molt Europa, ho veia a la te¬ 


guns diners a la meva família, que es va quedar al poble. 


levisió i m’agradava tot, sobretot la roba... Vaig venir 


No és que passessin gana, perquè eren agricultors, però 


amb la idea de tenir un negoci, i treballar molt. Des¬ 


no es disposava de diners. Vuit anys més tard vaig conèi¬ 


prés de viure al Paral·lel treballant aquí, vaig decidir 


xer el meu marit i vam decidir obrir un bar. Vam venir a 


venir a viure al barri. La gent m’agrada molt. 


Sants, perquè és on vam trobar local. 







Què t’hi has trobatP 


Què t’hi vas trobarP 


A Sants, i a Barcelona en general, trobo que tot està 


A Barcelona tot era molt gran, jo al meu poble no havia vist 


molt ben organitzat, com el banc, per exemple. Tot¬ 


mai una tele, i de cotxes en vèiem de pasqües a rams. 


hom t’atén molt bé i sap escoltar. 


Vaig haver de treballar molt, i els 28 anys que hem tingut 





el bar Manolo han estat de molta feina. Fèiem 16 hores 


Com t’has adaptatP 


diàries, i els diumenges tancàvem i sortíem. Ens fèiem so¬ 


Tinc alguns amics d’aquí, però em moc molt més amb 


bretot amb els clients, és clar. 


gent del meu país. Parlo molt poc castellà, i clar, és 




difícil relacionar-me amb gent d’aquí. Vull aprendre 


Com t’has adaptatP 


bé castellà, fer algun curs, potser, i després el català. 


Sants m’agrada molt. Hi he viscut més part de vida que a 


Però trobo que el català és molt difícil. 


Almeria. Ja sóc d’aquí. 





_ J 



_ J 

Com ens veu la gentP 



A La Burxa hi puc trobar informacions que m’afecten di¬ 
rectament i penso que dóna una versió més propera al 
barri que els altres mitjans de comunicació. A més, trobo 
que és un diari veraç, el que hi surt m’ho crec, no com 
als diaris normals, on de vegades hi ha notícies que co¬ 
neixes i que veus que no les expliquen bé. Amb el pas 
del temps hi ha més modernitat en la maquetació del dia¬ 
ri. M’agrada el color i que hi hagi seccions més diverses, 
tot i que hi trobo a faltar alguna cosa referent als esports. 
També m’agrada que trobes La Burxa a llocs on no t’ho 
esperes, a botigues que no tenen cap vincle amb els mo¬ 
viments socials. I això és important perquè quan veig una 
botiga on hi ha La Burxa, la sento més propera a mi. 


Montse 
antiga 
col·laboradora 
de La Burxa 


La Burxa va néixer de gent de les cases okupades del bar¬ 
ri (que hi vivia o que hi estava vinculada) i gent d’altres 
col·lectius. Teníem la sensació que s’estaven fent moltes 
coses al barri que no sortien enlloc i crèiem que era impor¬ 
tant que se sabessin i que arribessin al màxim de gent pos¬ 
sible. Per això vam crear el nostre mitjà de comunicació. 
Penso que La Burxa com a mitjà de comunicació està molt 
bé, però potser hi trobo a faltar autocrítica, perquè en els 
moviments socials les coses a vegades no surten tan bé 
com voldríem. Em sembla positiu el canvi en els temes, ja 
que ara és molt més oberta que abans. Al principi estava 
més centrada en les cases okupades i el seu entorn i ara 
té un ventall de continguts més ampli. 




Nicola 
membre del Casal 
Independentista de 
Sants i Maulets 


Com a membre d’un col·lectiu del barri, penso que La 
Burxa és important per donar resposta a un problema 
comú dels moviments socials. Els mitjans de comuni¬ 
cació de masses estan dirigits per uns interessos po¬ 
lítics oposats als nostres i per això, per molt que no¬ 
saltres fem actes, xerrades, que sortim al carrer, que 
mobilitzem a gent, que fem agitació, mai no aconse¬ 
guim sortir-hi. 

La Burxa i altres mitjans com ella ens donen la 
veu, expliquen les coses des d’un altre punt de vista. 
A més, hi apareix gent que coneixes del barri, encara 
que sigui de vista, des d’algú de Diables a algú que 
està afectat per les vies. 



Mossèn 
Vilamala 
antic rector de la 
parròquia de Sant 
Medir 


Sempre em va agradar que La Burxa estigués a l’entra¬ 
da de la parròquia perquè la gent pogués agafar-la, lle¬ 
gir-la i informar-se de tota la marxa que hi ha a Sants i 
que La Burxa posa de relleu. Malgrat tot, jo no sempre 
me la mirava per la feina que tenia. La Burxa du a terme 
una de les tasques més importants de la premsa que és 
la sensibilització. Cal obrir els ulls a la gent, que avui en 
dia va molt enfeinada, interessa desvetllar les conscièn¬ 
cies perquè si la gent s’assabenta d’allò que passa pot 
reaccionar. A nivell formal, és un periòdic molt atapeït i la 
lletra és massa petita i jo ja tinc 77 anys. No entenc per¬ 
què avui en dia hi ha la tendència de fer lletra petita si la 
gent gran va en augment. 


Julià 
director de la 
biblioteca Vapor 
Vell 


És un plaer veure que des de la primera plana La 
Burxa és un diari diferent i que vol informar-te de co¬ 
ses que no surten als altres mitjans i ho fa de mane¬ 
ra valenta, entusiasta i continuada. És una necessitat 
quasi vital que hi hagi canals locals i canals indepen¬ 
dents perquè les persones es puguin construir elles 
mateixes d’una manera més lliure. Caldria veure, 
però, quin impacte real té La Burxa. Sembla que 
aquestes iniciatives no tenen tanta implantació com 
voldrien. Evidentment, no es pot tenir tanta accepta¬ 
ció ni presència com els grans diaris perquè tampoc 
no es tenen els diners, però no sé quina és la relació 
entre l’esforç i el resultat real de cara a la gent. 




YOl 

col·laboradora 
de Ia Burxa 


Vaig començar a col·laborar a La Burxa ara fa uns tres 
anys, fent la ressenya de cinema. Era clienta de l’Arran, 
agafava La Burxa i va arribar un moment que vaig veure 
que el 80% dels articles estaven signats per la mateixa 
persona, un tal Sànchez. Vaig pensar que potser neces¬ 
sitava una mica d’ajuda i vaig començar posar-me en 
contacte amb la gent de la redacció. Ara hi ha molta més 
gent que al principi, penso que ha crescut i ha madurat. 
Amb tot, potser La Burxa és una mica subjectiva, amb 
punts de vista una mica esbiaixats, però està bé que 
existeixin focus d’opinió més nostres. 


J 


Rosa i Pons 
veïns i 
membres de la 
Comissió de 
Veïns de la 
Bordeta 


Ens agrada La Burxa perquè dóna una visió juvenil. Al 
barri hi ha un munt de jovent molt maco que té moltes co¬ 
ses a dir i La Burxa n’és el portaveu. És un mitjà de co¬ 
municació contundent i eficaç, que s’ha convertit en una 
eina per a Sants, la Bordeta i Hostafrancs per fer un con¬ 
trapunt a la manca d’enginy del Districte. Es llegeix molt 
fàcilment i tot és interessant, excepte quan hi ha algun 
monogràfic, en què s’insisteix molt en un tema i es fa pe¬ 
sat. Valorem molt el muntatge. Quan s’ha participat en 
algun butlletí se sap l’esforç que costa, com n’és de difí¬ 
cil i el temps i les hores que cal invertir-hi. 



Roger 
membre de 
l’Assemblea 
del Centre 
Social 
Autogestionat 
Canvies 

A Can Vies ens sentim La Burxa molt nostra i no només 
perquè hi té la seva seu. La Burxa dóna una visió crítica 
dels esdeveniments que tenen lloc al barri i arreu. És una 
eina necessària perquè tota la premsa, tant escrita com 
audiovisual, està controlada per dos grups empresarials 
bàsics que són el BBVA i el Banco Santander Central 
Hispano, i la premsa local està controlada per partits po¬ 
lítics, el socialista en la major part. A banda d’això, tam¬ 
bé ens serveix d’altaveu als moviments socials del barri, 
que volem arribar al veïnat per incidir en el nostre entorn. 
5000 exemplars gratuïts als comerços del barri és l’ins¬ 
trument més efectiu ara mateix per contrarestar el dis¬ 
curs únic que és la gran arma del sistema i l’estat. 




Teresa 
conserge del 
Casinet 
d’Hostafrancs i 
de la Casa del 
Rellotge 


És un diari del barri, que parla una mica de tot i sobretot 
de coses que afecten els veïns. Està molt bé i és distre¬ 
ta. Penso que és important que existeixin diaris així per¬ 
què els diaris grans molta gent no se’ls llegeix. La Burxa 
és més petita i com és gratuïta arriba a molta gent. Està 
aquí al Casinet i la gent la va agafant. Em serveix perquè 
m’agrada saber les coses del barri i per la meva feina la 
gent pregunta i em cal estar informada. 


Entra al col·lectiu 
d'amics i amigues de 

la Burxa 

Les subscripcions a la Burxa acompliran dos objectius: fer-la 
arribar allà on la seva distribució no arriba i contribuir 
econòmicament al seu manteniment. 

Es pot fer de diverses maneres:mitjançant correu convencional, 
per domiciliació bancària o manualment. 

Així que ja saps! 


J 


J 


J 

( parèntesi ) Q 


la cançó 


racó històric 


En Lelo 

Aquesta és una cançó mítica dels també 
mítics Fuxan Os Ventós (cançó folk tradicional 
gallega). Parla de la repressió que va patir el 
món rural gallec, quan se’ls obligava a parlar 
en castellà. Fuxan os ventós es fundà l’any 
1972 i la cançó és del 1976. Aquí us la 
presentem traduïda del Gallec. 


Cap a on vas, Lelo, amb la rotllana de ferro, 
amb el dia que fa, de matinada, 
i amb roba nova i uns llibres vells, 
i les teves sabates velles plenes de fang? 

Vaig a ser un altre cop aquell quadra. 

Dels dies d’escola, aquest és el primer. 

Estudiaré, tindrem mestre, 
perquè demà sigui un home de profit. 

Com t'ha anat? Explica'm fill meu, 
segur que avui ja portes profit. 

Bah! no és res, jo no entenc, ja que sens dubte 
que no entra al meu cap. 

No se de què parla el meu mestre. 

Diu que vostè es diu abuelo, 
la meva mare es diu madre i el terra, suelo. 
També amb la mà dóna cops al cap a tort i a dret, 
si dius que és negre en comptes de negro. 

De ben segur que demà no vaig al col·legi, 
jo no entenc, no serveixo per a això. 

Llengües estranyes, estranyes tonteries 
del que és meu no parlen, 
parlen de llunyanies. 

Per endurir les mans llaurant el camp, 
encara no és necessari aquest mestre. 


Rofítfs [prmra part] 

“Atenció, barcelonins, hi ha perill de bombardeig, 
aneu amb calma i serenitat als vostres refugis, que 
la Generalitat vetlla per vosaltres". Aquest era el mi- 
satge que, gravat en un disc de vinil, es podia es¬ 
coltar pels carrers de Barcelona durant la Guerra Ci¬ 
vil i que generalment anava seguit d'un bombardeig 
sanguinari sobre la ciutat. I dic generalment perquè 
en algunes ocasions aquest disc de vinil va jugar 
males passades, com quan algú es va equivocar de 
cara del disc i va punxar la que anunciava la fi del 
perill enmig d'un bombardeig; o quan el disc es va 
ratllar amb la frase final, sonant només "per vosal¬ 
tres, per vosaltres" mentre queien les bombes a la 
ciutat. 

Tristament Barcelona fou pionera en els bombar- 
dejos aeris sobre poblacions civils, i va ser el prece¬ 
dent i el camp d'entrenament per a nazis i feixistes 
en la posterior segona guerra mundial. 

Hem d'intentar situar-nos a la mentalitat de l'èpo¬ 
ca i pensar el xoc que aquells bombardejos suposa¬ 
ven per a uns ciutadans acostumats a uns fronts de 
guerra allunyats de la població. El front de guerra es¬ 
devenia total, i la societat es veia plenament inmer- 
sa en el conflicte. 

La defensa de Barcelona era certament difícil, ja 
que els italians dominaven l'illa de Mallorca, que rà¬ 
pidament van convertir en una base aèria per atacar 
la capital catalana. Desde l'illa es podien realitzar 
atacs molt difícils de detectar, ja que els avions so¬ 
brevolaven el mar. 

Davant d’aquesta realitat, i amb un Ajuntament i 


Memòries gràfiques 


una Generalitat que tot i fer els possibles no podien 
garantir la seguretat de tots els veïns de la ciutat, l'ú¬ 
nica solució que es va plantejar viable fou I' autoor- 
ganització dels veïns. Veïns de tota la ciutat s'uniren 
per fer, amb pic i pala en mà, els seus propis refugis. 
Això fou especialment efectiu en barris obrers, amb 
una forta tradició d'associacionisme, com és el cas 
del nostre. 

Es calcula que a Barcelona, una ciutat que supe¬ 
rava llargament el milió de persones, es van aixecar 
més de mil refugis. Per tal que us feu una idea de la 
força del treball veïnal, només cal esmentar que el 
nombre de refugis edificats per l'Ajuntament fou de 
35. 

Pel que fa als materials emprats, cal destacar 
també l'aprofitament, en un temps de mancances, 
de tot allò que pogués valdré. Sens dubte foren de 
molta utilitat les runes de les esglésies cremades per 
protegir-se de les bombes que queien del cel, però 
també les llambordes que habien servit per aixecar 
barricades durant els primers contenciosos i les vies 
del tramvia com a bigues. 

Poca gent creia, com a mínim en un principi, que 
aquella guerra duraria tant de temps, així que molts 
dels refugis, especialment aquells construïts per les 
institucions, foren pensats per poder ser reaprofitats 
en el futur com a altres coses, ja fossin clavegue¬ 
ram, banys públics, aparcaments municipals i fins i 
tot biblioteques subterrànees. Desafortunadament, 
la realitat fou una altra. 

Agus Giralt 


Les vuit hores 


un tomb pel diccionari 


Caliquenyo 


La ciutat de Cali, de Colòmbia, dóna nom 
a aquest ‘cigar prim i dur de tirar’, tal com 
el defineix el diccionari. Encara que 
actualment no sigui cert, es diu 
caliquenyo per indicar que està fet a Cali, 
de la mateixa manera que el cigar havà 
és elaborat a l'Havana. Hi ha molts noms 
com aquests, que vénen de l'Amèrica 
llatina cap a nosaltres. Però també n'hi 
ha que viatgen de Catalunya a les 
Amèriques. En diversos països sud- 
americans, un paper de barba es diu 
capellades, atès que la majoria d'ells 
eren fets en aquesta població de l'Anoia i 
duien aquest nom a la filigrana. 

DCELC, II, 429 

Tot i que les 
condicions laborals 
del treballador 
eren força dures, 
així celebrava La 
Campana de 
Gràcia, 

el 4 d'octubre de 
1919, la victòria 
laboral de les vuit 
hores. 

Avui en dia, les 
victòries les 
celebren altres, 
ETT, patronals, 
multinacionals i 
fins i tot alguns 
sindicats 

verticals camuflats. 
La precarietat 
avança i ja 
voldrien 

molts poder gaudir 
d'una jornada de 
vuit hores. 

■ DISTRIBUCIÓ PRODUCTES ECOLÒGICS 
IDE COMERÇ JUST 

• COOPERATIVA AUTOGESTIONÀRIA 

• ECONOMIA SOCIAL ALTERNATIVA 

cl. Avila, 71-75 àtic 
08005 Barcelona 

Tel: 93.485.5596 Fax: 93.485.5609 
monverd@retemail. es 



EL LOKAL 

associació cultural El Raval 

llibres 

contrainformaciò revistes 

música horari: 

samarres matins, de dimarts a 

p* *^ 0 *- divendres de 10.30 a14h 

tardes, de dilluns a 
dissabte de 17 a 21 h 


c/de la Cera 1 bis 08001 Barcelona 
Tel: 93 329 06 43 Fax: 93 329 08 58 

ellokal@pangea.org 

SEPC, units per construir un 
ensenyament de qualitat 


Fa uns cinc mesos el Sindicat d’Estudiants 
dels Països Catalans (SEPC) es presentava a 
les aules del nostre país fruit de la unió entre 
la Coordinadora d’Estudiants dels Països 


Catalans i l’Alternativa Estel. L’objectiu de la fusió 
queda resumit en els cartells del nou sindicat: 
“Units per construir l’ensenyament popular, 
públic, català, antipatriarcal i de qualitat” 


] 


LAIA SOLDEVILA, 
MEMBRE DEL SEPC 


El passat 1 de maig fi¬ 
nalitzava a Sueca (Ri¬ 
bera Baixa) el procés 
de confluència de les 
dues organitzacions es¬ 
tudiantils de l’esquerra 
independentista. Amb 
l’aparició del SEPC, 
l’Alternativa Estel i la 
Coordinadora d’Estu¬ 
diants dels Països Ca¬ 
talans (CEPC) materia¬ 
litzaven una aposta per 
la unitat que duia més 
de dos anys gestant-se. 
Així, la fúsió d’aques¬ 
tes organitzacions 
agrupa en un sol sindi¬ 
cat més de mig miler 
de militants, repartits 
entre les 14 universitats 


UNITAT PER CONSTRUIR I’ 



Cartell a través del qual es dóna a conèixer el nou sindicat d’estudiants. 



De Kíiv a Sants, via 
Argentina 


La història de la meva família re¬ 
corre, al segle XX, tres conti¬ 
nents i una desena de països. 
Els meus besavis vivien en pe¬ 
tits pobles prop de Kíiv, fins que 
el 1917 va esclatar la revolució 
bolxevic. Gran part d’Ucraïna va 
quedar sota control de l’exèrcit 
blanc protsarista que va portar a 
terme un nou progrom (persecu¬ 
ció dels jueus). Però aquest cop 
la persecució va ser més ferot¬ 
ge, potser a causa de la llarga 
guerra, la fam i la suposada vin¬ 
culació de molts jueus amb els 
bolxevics. I els meus besavis 
van iniciar un llarguíssim viatge 
creuant Europa i l’Atlàntic per 
arribar a l’Argentina, la gran te¬ 
rra d’acollida de la rica Pampa, 
on van arribar de petits els meus 
avis i van néixer els meus pares. 

Però en arribar a l’ado¬ 
lescència els meus pares van 
tornar a patir persecucions. En 
aquest cas, per la seva militàn¬ 
cia política en els moviments 
que volien estendre la pràctica 
del Che arreu d’una Llatinoamè¬ 
rica marcada per la fam i la in¬ 
justícia. La dictadura militar de 
Videla va derrocar el 1976 la 
corrupta i inestable democràcia 
argentina, i la meva família vis¬ 
qué l’empresonament d’un tiet i 
la mort d’un altre en l’assalt a 
una caserna militar. Els meus 
pares van haver de fugir en el 
context d’un continent governat 
per dictadures i plagat de desa¬ 
paricions de detinguts polítics. 
De forma clandestina van pas¬ 
sar a l’Uruguai i el Brasil, des 
d’on van marxar a Israel, l’únic 
estat que els deixava entrar 
sense papers. 

Però els meus pares tam¬ 
poc volien quedar-se en un pa¬ 
ís que ocupava territoris i vivia 
en guerra constant amb els 
seus veïns. En ser cridat al front 
el meu pare va agafar els pocs 
estalvis que tenien i va fer un 
nou viatge a la recerca d’un lloc 
per viure. Va anar des de París 
a Veneçuela, per finalment arri¬ 
bar a la Barcelona de la post- 
transició, on va decidir que hi 
havia prou tranquil·litat, mar i 
gastronomia per assentar-s’hi. I 
és gràcies a aquest cúmul de 
casualitats, guerres, militàncies 
i persecucions que avui en dia 
intento viure i estar compromès 
amb un barri com Sants. 

ÀLEX TISMINETZKY 


públiques del país i un centenar 
d’instituts. El SEPC pretén ser l’eina 
de referència dels i les estudiants a 
tot l’àmbit dels Països Catalans. 

Els orígens del sindicat 

En aquest sentit, el SEPC compta 
amb una llarga tradició de sindicalis¬ 
me estudiantil. Des dels inicis dels 
anys 80, amb l’aparició a Barcelona 
de l’Assemblea d’Estudiants Inde¬ 
pendentistes d’Universitat (AEIU), 
diferents organitzacions han tingut 
un paper actiu a les universitats i 
centres de secundària. El Sindicat 
d’Estudiants té una herència de més 
de 20 anys de treball a les aules. Du¬ 
rant aquest temps s’han anat priorit- 
zant les reivindicacions de les quals 
avui en porta bandera el SEPC: l’en¬ 
senyament públic i de qualitat, les 
classes en català i l’educació sota 
paràmetres no sexistes, principal¬ 
ment. 

L’objectiu d’aquesta unió és ca¬ 
nalitzar tots aquests anys d’esforços 
en un sindicat comú. El sindicat tam¬ 
bé es proposa, a curt termini, ampliar 
les col·laboracions amb la resta de la 
comunitat educativa per posar sobre 
la taula algunes de les problemàti¬ 
ques del nostre model d’ensenya¬ 
ment. La seua intenció és analitzar, 


des d’una òptica estudiantil, les re¬ 
formes espanyoles, franceses i euro¬ 
pees que afecten més directament 
l’eduació, i promoure-hi alternatives 
vàlides. Així, és una prioritat impor¬ 
tant consolidar una xarxa de coordi¬ 
nació estudiantil no només dins dels 
Països Catalans, sinó també a escala 
europea. 

Sindicat nou, lluites antigues 

D’aquesta manera, tant l’Altemativa 
Estel com la CEPC ja han estat tre¬ 
ballant en aquesta línia. És per això 
que el nou sindicat hereta també an¬ 
tigues lluites com la crítica a la Llei 
orgànica d’universitats (LOU), l’o¬ 
posició a la implantació del procés 
de Bolonya, la lluita contra el con¬ 
tracte de primera ocupació (CPE) i 
les mobilitzacions contra la ja apro¬ 
vada Llei orgànica d’educació 
(LOE). El SEPC, però, també foca- 
litza una part molt important de la 
seua feina en les tasques concretes 
d’instituts i universitats. Així, es vol 
promoure el debat sobre el finança¬ 
ment dels centres privats i concertats 
de grau mitjà, la laïcitat dels instituts 
i, ja en l’àmbit universitari, la pro¬ 
gressiva participació d’empreses pri¬ 
vades a les universitats i el poc poder 
de decisió que tenen els estudiants 


en els òrgans universitaris. 

Per tal d’abraçar tots aquests àm¬ 
bits d’actuació, el Sindicat d’Estu¬ 
diants dels Països Catalans ha dividit 
la seua tasca sota cinc adjectius que 
defineixen les característiques que 
hauria de tenir l’ensenyament del 
nostre país segons el sindicat: popu¬ 
lar, públic, català, antipatriarcal i de 
qualitat. En aquest sentit, el SEPC 
vol promoure el treball sindical a tra¬ 
vés de cinc eixos clars que servei¬ 
xen, d’una banda, com a formació i 
debat intern entre els militants per 
aprofundir en les múltiples temàti¬ 
ques estudiantils que els afecten. De 
l’altra, la intenció és traslladar aquest 
treball als diferents agents de l’àmbit 
educatiu oferint-los una proposta al¬ 
ternativa a l’actual sistema d’ense¬ 
nyament. 

Però aquesta és una tasca a llarg 
termini que exigeix un treball ferm i 
constant d’anàlisi crítica del context 
educatiu dels Països Catalans i tam¬ 
bé de l’àmbit europeu. Per aquest 
motiu, el SEPC s’uneix per ajudar a 
construir un ensenyament de qualitat 
per als alumnes d’avui i, sobretot, 
per als alumnes de demà. 

Per a més informació: 
www.sepc.cat 


Regionals, 
un cop més 

Els qui creiem en la inde¬ 
pendència no com a tàctica 
conjuntural i oportunista, sinó 
com a estratègia política per 
preservar l’existència de la na¬ 
ció catalana i aconseguir una 
societat sense privilegis de 
classe ni injustícies socials, 
ens tornem a trobar en una si¬ 
tuació incòmoda: les elec¬ 
cions regionals al Parlament 
català. Per Tots Sants potser 
alguns i algunes anirem al ce¬ 
mentiri a recordar els nostres 
difunts, però també anirem a 
votar. Crec que no ens equi¬ 
vocarem si afirmem que la 
gran majoria d’independentis¬ 
tes convençuts si votem ho 
fem per ERC. Potser al darrer 
minut, de mala gana i amb 
mala consciència, però ho 
fem. No tots, és clar. Sempre 
hi ha altres opcions, amb tots 
els respectes, més pintores¬ 
ques com ara Estat Català. 0 
bé votar en blanc, o l’opció 
també còmoda i respectable 
de quedar-se a casa. 

Però el més preocupant 
és que un cop més a les urnes 
no hi concorre cap opció que 
ens representi amb claretat. 
Resulta frustrant i decebedor 
que l'opció de l’independentis¬ 
me combatiu estigui òrfena de 
formacions polítiques. I no 
perquè creguem massa o 
gens en el muntatge demo¬ 
cràtic burgès, sinó perquè, 
com passa en un altre indret 
de l’Estat, com a mínim es pu¬ 
gui visibilitzar la nostra pre¬ 
sència a la societat clarment i 
mediàticament. La nostra llui¬ 
ta, moltes vegades sorda però 
constant, es mereix quelcom 
més. Cal sortir a la llum i poder 
explicar-nos amb micròfons 
davant. Però per a això fa fal¬ 
ta una organització que ara 
per ara no existeix. 

Així doncs, l’l de novem¬ 
bre, guanyi qui guanyi, tornarà 
a ser un dia trist per a nosal¬ 
tres. Serà un d’aquells dies 
que s’espera que passin rà¬ 
pid. Les alegries dels guanya¬ 
dors i les justificacions dels 
perdedors no faran res més 
que recordar-nos que hem de 
continuar la brega perquè, 
com diu la cançó: “Tot està per 
fer i tot és possible”. 

CASAL 

INDEPENDENTISTA 


wf lliure 


\ 

LAMPISTERIA 





iKsrüi LÀCiünsi íimíACiONi 

\0 TANQUEM AL MIGDIA 

Plaça dOsca 7-11, LOCAL 4 


Ü'ÀI&UA fiAS. HE-CIPICIHAI 1 

CAL LÜACQÓ 

"y ijj i* oi m.jt ham iíxsçjijjha 

Úií(It-) Sani», Barcdimn 

v Telf. 93 298 83 35 


: FELICITA A LA BURXA EN LA j 
| CELEBRACIÓ DEL NÚMERO 1 00 | 









































B* 


OCTUBRE 2QQ6 


ESPAI DE TREBALL 


El Salari (l) 



El salari és la totalitat de les 
prestacions econòmiques 
que rebem, en diners o en 
espècie, a canvi del desen¬ 
volupament professional 
dels nostres serveis labo¬ 
rals. Aquestes prestacions 
poden retribuir el treball 
efectiu, sigui quina sigui la 
forma de la remuneració 
(salari base, complements 
o compensacions) o els pe¬ 
ríodes de descans compu¬ 
tables com de treball. 

És a dir, es considerarà 
dins del salari la retribució 
dels períodes de descans 
com són els dies festius, 
els caps de setmana i les 
vacances, períodes durant 
els quals no es desenvolu¬ 
parà cap mena de tasca 
professional. 

El que anomenem sala- 
rfi integra igualment remu¬ 
neracions que poden retri¬ 
buir efectes col·lectius com 
la participació en beneficis 
de l'empresa. I hi ha com¬ 
ponents del salari, com ara 
les comissions de vendes i 
les primes de producció, 
que no retribueixen directa¬ 
ment l’esforç del treball en 
si mateix, sinó més aviat 
l’èxit de l’operació. 

Davant del dubte de 
quines són les partides in¬ 
tegrants del salari, els jut¬ 
jats i tribunals de la jurisdic¬ 
ció social han establert la 
presumpció que tot allò que 
percep el treballador és sa¬ 
lari, mentre no es demostri 
el contrari. Això correspon a 
qui interessi demostrar el 
contrari. 

MARC 
FAUSTINO VIDAL 
Consultes: 
laburxa@laburxa.org 

Mobilitzacions pel dret a un 
habitatge digne 


[ Pels voltants de març de 2006, un mail i sms anònims 
van començar a difondre’s de manera espontània i 
massiva: “14 de maig, asseguda pel dret a un 
habitatge, passa-ho”. Milers de persones van acudir a 


la cita a diverses ciutats de l’Estat espanyol, amb tota 
mena de pancartes improvisades, sense cap 
organització ‘tradicional’ al darrere: ni plataformes, ni 
assemblees prèvies, ni cartells 


] 



Manifestació del passat 30 de setembre. INDYMEDIA 


ADA COLAU, ASSEMBLEA POPULAR 
PER UN HABITATGE DIGNE 

A partir d’aquella primera asse¬ 
guda, a Barcelona molta gent va 
voler continuar. Moltes perso¬ 
nes que no es coneixien prèvia¬ 
ment es van coordinar i van 
mantenir la convocatòria d’asse¬ 
guda cada diumenge a la plaça 
Catalunya. Des d’aquestes ac¬ 
cions es va impulsar una nova 
convocatòria estatal per al 2 de 
juliol, que a Barcelona va resul¬ 
tar un èxit: unes 2.000 persones 
van sortir al carrer en una mani¬ 
festació festiva i plena de contingut. 
En aquest context, es va consolidar la 
recent creada Assemblea Popular per 
l’Habitatge Digne de Barcelona, que 
no ha parat de créixer (amb un pro- 
mig actual de 40 persones assistents) 
i que no ha deixat de reunir-se ni una 
sola setmana, fins i tot durant l’agost, 
concentrant totes les seves energies 
en la següent convocatòria: la mani¬ 
festació i acampada del 30 de setem¬ 
bre a plaça Catalunya. 

L’assemblea, on participa gent 
molt diversa, de moment no ha ela¬ 
borat cap manifest, però té una única 
reivindicació ben clara: que s’acom¬ 
pleixi l’article 47 de la Constitució 
espanyola, on es diu que les institu¬ 
cions hauran de governar per tal de 
garantir el dret universal a un habitat¬ 


ge digne evitant. La referència a la 
Constitució podria semblar ingènua o 
moderada, però en realitat és radical, 
en el sentit més originari del terme: 
va a l’arrel del problema, dient que 
s’exigeix fer efectiu el dret universal 
a un habitatge digne, sense matisos ni 
excuses. No es tracta de pidolar cases 
ni de construir uns quants pisos més 
de protecció oficial: es tracta d’em¬ 
prendre mesures estructurals que fa¬ 
cin que l’habitatge deixi de ser una 
mercaderia i passi a ser un dret efec¬ 
tiu. Fins que això no sigui així, l’as¬ 
semblea ha decidit que no pararà. 

la propera cita: 15 d’octubre 

Amb la manifestació i acampada del 
30 de setembre i sota el lema “No 
tindràs una casa en la puta vida”, el 


nou moviment inaugura un nou 
cicle de protestes que tindran la 
seva propera cita el 15 d’octu¬ 
bre, data en què està prevista una 
cimera de ministres d’habitatge 
de la Unió Europea, a Barcelona. 
La ministra d’habitatge espa¬ 
nyola, la senyora Trujillo, es 
presentarà davant els altres paï¬ 
sos europeus com a model a se¬ 
guir en matèria de política d’ha¬ 
bitatge. Al carrer, milers de per¬ 
sones desmentiran aquesta 
política modèlica, manifestant 
que “des de les seves cimeres no 
es veuen els nostres problemes” i 
que, si les coses segueixen tal i com 
estan, amb l’actual xarxa de compli¬ 
citats entre bancs, immobiliàries, 
constructores i institucions públi¬ 
ques, “no tindrem casa en la vida”. 

Abans, durant i després d’aques¬ 
tes protestes, l’assemblea seguirà tre¬ 
ballant en com afrontar de manera 
col·lectiva la problemàtica de l’habi¬ 
tatge en reunions setmanals obertes a 
tothom, amb una única i explícita ex¬ 
cepció: no s’accepten partits ni sindi¬ 
cats. Queden exclosos intents de co- 
optació, usos partidistes i electoralis- 
tes com els que es van veure en les 
protestes contra la guerra de l’Iraq. 

Tots i totes sabem de què estem 
parlant: tota Espanya és Marbella. 

http ://bcn. vdevivienda.net 


Èxit rotund de la convocatòria per l’habitatge digne 

NO 

TINDRÀS 
UNA CASA 
IEN LA 
PUTA VIDA. 


Entre 10.000 i 15.000 persones es van 
manifestar el dissabte 30 de setembre 
pel dret a l’habitatge. L’Assemblea Po¬ 
pular per un Habitatge Digne va prepa¬ 
rar diversos actes a la plaça Catalunya 


durant tot el cap de setmana, entre ells 
una acampada, que va ser desallotjada 
pel Mossos d’Esquadra i la Guàrdia 
Urbana, tot i que no generava cap 
molèstia ni als vianants ni al trànsit. 


PEH UH HflB FTATGE DIGNE 

mm MANIFESTACIÓ 


Cartell convocant a la manifestació. 



la Bordeta: cursa 
d’obstacles 


Aquest any l'arribada de 
la tardor (i l’estiu ante¬ 
rior) ens ha agafat en¬ 
mig d’una explosió d’o¬ 
bres. Això és el resultat 
d’una estratègia munici¬ 
pal de concentrar-les i 
fer-les totes alhora barri 
a barri. 

Tenim la remodela- 
ció parcial del carrer 
Parcerisa (després de 
vuit anys d’espera), l’ei¬ 
xamplament de voreres 
del carrer Constitució, la 
plaça inacabada de Ros- 
send Arús, obres a la 
Riera Blanca, etc. Al¬ 
menys totes aquestes 
han de servir mer millo¬ 
rar una miqueta l’urba¬ 
nisme del barri. 

Altres, però, com les 
de la construcció del ca¬ 
laix, no ens fan cap il·lu¬ 
sió: passos sota vies ta¬ 
llats, carrer Jocs Florals 
panxa enlaire, accessos 
al cinturó tancats, esta¬ 
cions de metro sense 
servei, el bus 72 que es 
desvia sota el cinturó i 
cal anar fins la plaça 
Cerdà. Fins i tot, molts 
veïns ens han vingut a 
preguntar què és el mur 
que estan construint a 
sobre les vies del tren. 
La resposta és que és la 
paret mitjanera del ca¬ 
laix. De 14 metres com 
vàrem dir, i no de set 
com va dir l’Ajuntament. 
A més estem envoltats 
d’altres obres menors i 
d’altres col·laterals com 
la Ciutat Judicial i la 
Gran Via. 

Tot plegat està con¬ 
vertint el nostre barri en 
un espai on es fa difícil 
viure i bellugar-se. I la 
nostra pregunta és: calia 
fer-ho tot ara? L’actuació 
municipal, a més, sem¬ 
bla haver afegit la man¬ 
ca de neteja i l’acumula¬ 
ció de brutícia a la Bor¬ 
deta com un càstig diví 
per ser mal veïns. 

Pitjor per ells, nosal¬ 
tres tenim memòria. 

COMISSIÓ DE 
VEÏNS DE LA 
BORDETA 

V 



Dimecres li octubre 

Coartada 

BSTV. lln projecte de comunicació audiovisual 


TV.BARRISANTS.ORG . SANTS 

Durant aquestes festes vàrem 
veure néixer un nou projecte de 
comunicació al barri, BarriSants 
Televisió. 

Quan par¬ 
lem de 
BSTV, par¬ 
lem d’un 
canal de te¬ 
levisió a la 
carta per in¬ 
ternet. Això, traduït a un llen¬ 
guatge més planer, és descrit 
com un canal on pots veure els 
seus continguts quan tu desitgis. 
En aquest hi trobarem apartats 
musicals, amb vídeoclips i con¬ 


certs, reportatges, notícies, art, 
cinema, etc. Els continguts són 
ampliats amb relativa freqüèn¬ 
cia, però esperem poder oferir 
una regularitat que ens perme¬ 


tria fins i tot la possibilitat d’o¬ 
ferir un noticiari de forma periò¬ 
dica. Les col·laboracions són 
benvingudes i per això us convi¬ 
dem que, càmera en mà sortiu, a 


filmar les notícies, esdeveni¬ 
ments significatius dels que 
manquen testimonis habitual¬ 
ment, o que cerqueu els vídeos 
que tingueu als vostres arxius, 


perquè nosaltres puguem fer-les 
públiques. 

Així, totes podrem descobrir 
que la càmera serveix per a algu¬ 
na cosa més que per filmar les 


vacances de l’estiu i pot servir 
d’altaveu o de denúncia segons 
sigui el cas. 

Es tracta d’un projecte inno¬ 
vador, perquè la tecnologia em¬ 
prada és molt 
nova i avança¬ 
da. Una tecno¬ 
logia que no¬ 
més alguns 
mitjans de co¬ 
municació 
com Vilaweb i 
E-noticies, entre d’altres, utilit¬ 
zen en aquest moment. 

Aquest canal de televisió no¬ 
més es pot veure mitjançant in¬ 
ternet, i el trobareu a l’adreça 
http://tv.barrisants.org. 


Tlf.barrisants.org 


Excompanys de Puig Antich rebutgen ‘Salvador' 


1000 SA ■ SANTS 

El dijous 21 de setembre, un 
grup d’exmembres del MIL, 
l’OLLA i el GARI varen fer una 
presentació pública del manifest 
“ Salvador , una mortalla de luxe 
per a un producte de misèria” a 
la capella de Can Vies. La pre¬ 
sentació va consistir en una roda 
de premsa per als grans mitjans 
al migdia, i una altra al vespre 
per a mitjans contrainformatius i 
públic en general. Ambdós va¬ 
ren omplir la capella del CSA 
Can Vies, al matí de mitjans, i a 
la tarda de curiosos i curioses 
que desitjaven conèixer la polè¬ 


mica que envolta aquest film. 

Entre els diferents punts que 
es presenten en el manifest po¬ 
dem destacar la descontextualit- 
zació del film en el si de les llui¬ 
tes obreres de l’època, la desa¬ 
parició de discurs ideològic 
anticapitalista, la relegació del 
paper femení al merament se¬ 
xual, l’elusió de la situació ac¬ 
tual del company Jean Marc 
Roullan (pres a l’Estat francès, 
que va continuar la lluita arma¬ 
da dins l’organització Action 
Directe), entre d’altres. 

Per a més informació: Salva- 
dorPuigAntich.Info i Paremos- 
LaPeliculaSalvador.Org. 



Roda de premsa a la capella de Can Vies. 


BARRISANTS.ORG 


Mig miler de 
persones a les 
Jornades de 
L’Accent’ 

LACCENT.INFO . SANTS 

Per celebrar el quart aniversari 
d’aquesta publicació quinzenal 
que es distribuieix arreu dels 
Països Catlans, L ’Accent va or¬ 
ganitzar el 15 i 16 de setembre 
les seves primeres jornades. 
Una taula rodona les va inaugu¬ 
rar, al Centre Social de Sants, 
on es va convidar Jon Juaristi, 
director del diari basc Gara, i 
Laura Bergés, de l’Assemblea 
de la Comunicació Social de 
Catalunya. En nom de L’Ac¬ 
cent, Laia Altarriba va repassar 
els canvis en el panorama de 
comunicació alternatiu català 
dels darrers anys. L’acte va ser¬ 
vir per presentar la nova pàgina 
web del projecte, que es pot 
consultar a www.laccent.info 

El dissabte va tocar el tom a 
la festa. L’Espai Alliberat per la 
Cultura Bahia va acollir fins a 
set formacions i cantants que 
van omplir l’escenari des de les 
sis de la tarda. Feliu Ventura, 
els Pirat’s i membres d’Obrint 
Pas són alguns dels artistes que 
van participar en un acte on hi 
va acudir mig miler de perso¬ 
nes i en el qual es repartia un 
exemplar de l’anuari de la pu¬ 
blicació, que s’acabava d’edi¬ 
tar. 

La nota negativa de les jor¬ 
nades la van posar els Mossos 
d’Esquadra, que van irrompre 
el dissabte al matí al Bahia, 
com s'ha explicat a la pàgina 5. 


El mostrador 


COOPERATIVA GERMINAL 




Realitats imposades: els OGM 


Hi ha coses que ens vénen donades i d’altres 
que són eleccions lliures. El model econòmic, 
per exemple, ens ve donat i determina uns 
usos culturals, socials, unes relacions 
econòmiques i unes motivacions personals que 
generen una realitat concreta. Formar part 
d’una cooperativa de consum, en canvi, és una 
elecció lliure de persones que intenten crear 
una realitat paral·lela a la imposada. La que 
imposa, per exemple, els transgènics per 
esclavitzar-nos en l’agricultura i en l’alimen¬ 
tació. 

Els transgènics, els organismes genè¬ 
ticament modificats (OGM), s’imposen amb 
molts mecanismes diferents. Primer amb 
campanyes de propaganda intensiva i 


mentidera sufragades per les grans multina¬ 
cionals de la indústria de l’ali¬ 
mentació. Després amb 
compensacions als 
pagesos que cultivin 
OGM, que cau¬ 
saran la conta¬ 
minació trans- 
gènica als con¬ 
reus convencio¬ 
nals i ecològics. 

S’imposen des de 
l’Administració destinant 
diner públic de l’IRTA (Institut de 
Recerca i Tecnologia Agroalimentària) i de les 
universitats a l’experimentació amb cultius 


d’OGM; transigint amb camps i conreus 
transgènics il·legals i en l’aplicació de la 

normativa europea, o legislant en favor 

d’interessos privats. L’imposa amb pressions 
del DARP (Departament d’Agricultura, Rama¬ 
deria i Pesca) perquè el CCPAE 
(Certificador Públic d’Agri¬ 
cultura Ecològica) 
admeti com a 
producte ecològic 
aliments amb un 
percentatge trans- 
gènic. 

La novetat 
que justifica l’article 
d’aquest mes és que ha 
començat la persecució 
política i judicial del moviment po¬ 
pular que s’oposa als OGM. Els dos primers 
processos judicials a l’Estat espanyol contra 


dues persones vinculades a la lluita contra els 
transgènics ja estan en marxa; el primer per 
ser el vocal de la Plataforma Transgènics Fora! 
durant un acte de destrucció d’un camp de blat 
transgènic il·legal de propietat pública; el 
segon, a un membre de l’Assemblea Pagesa 
per “desacato a la autoridad” en una acció de 
protesta al Govern Civil de Lleida. Els OGM 
s’imposen criminalitzant i castigant els 
col·lectius que s’hi oposen per tallar d’arrel les 
mobilitzacions de pagesos i consumidors. 

Ni El Mostrador ni la cooperativa Germinal 
són espais de denúncia, però els OGM estan 
permanentment agredint l’agricultura, la 
pagesia i el món rural, el medi ambient, la salut 
humana, la diversitat genètica i cultural. Ara 
comencen amb els moviments socials, noves 
motivacions per a la dissidència, n nous 
arguments per a l’oposició frontal als trans¬ 
gènics. 

Què està passant als Països Catalans? * 


*k En aquest apartat volem apropar-nos a la realitat del nostre passat immediat, de les problemàtiques actuals, tant socials 
país, des de Salses a Guardarmar i des de Fraga a Maó. Des com ecològiques i econòmiques, i dels moviments populars 
de La Burxa volem contribuir a la coneixença del nostre que ens fan avançar. 

Franja de Ponent: treballant per la 
cultura, pel país i per la llengua 

[ Després de molts anys d’organització, l’any 2003 confluïen totes les persones i entitats de H 
la Franja que defensen els Països Catalans i naixia la Institució Cultural de la Franja de I 
Ponent. La creació d’aquesta institució ha estat el fruit de molts anys de dinamització I 
d’aquestes quatre comarques que avui es troben sota administració aragonesa. J 


CARME - LA FRANJA 

El novembre de 2003 es presentava 
formalment a Fraga (Baix Cinca) 
la Institució Cultural de la Franja 
de Ponent. Fa institució integra 
l’esforç de les entitats i persones 
que viuen a la Franja i serven els 
Països Catalans. Des d’aquells que 
van començar a fer servir l’apel·la¬ 
tiu Franja de Ponent, als anys 70, 
fin s a una dotzena d’entitats de to¬ 
ta mena, com ara l’associació de 
dones de la Franja de Ponent Do¬ 
nes sense Frontera, el Centre Ex¬ 
cursionista de la Franja de Ponent, 


Mapa de les comarques de la Franja. 


el Centre per a la Normalització de 
la Flengua, la Penya de la Franja de 
les Seleccions Catalanes i el 
col·lectiu de joves Enfranja’t!, en¬ 
tre d’altres. Amés, des de fora de la 
Franja, s’hi sumen els Amics de la 
Franja de Ponent, un col·lectiu que, 
amb seu a Barcelona, procura po¬ 
tenciar el desenvolupament d’a¬ 
quest territori i escampar la seva 
veu. 

Activisme des de la Franja a Europa 

F’àmbit d’acció de la Institució 
Cultural de la Franja de Ponent 
(ICFP) són primordialment les 


INTERNET 


quatre comarques d’aquest territori 
de la Catalunya interior: la Riba¬ 
gorça, la Flitera, el Baix Cinca i el 
Matarranya, però el seu objectiu és 
superar amb la nostra cultura l’ab¬ 
surda ratlla administrativa que els 
separa de la resta de Catalunya, i 
per això obren seus i fan moltes ac¬ 
tivitats a les comarques limítrofes i 
al llarg de les terres de l’Ebre. Tan¬ 
mateix, no se n’estan de realitzar 
contínuament campanyes i accions 
arreu dels Països Catalans i, recent¬ 
ment, a l’Estat espanyol i a Europa 
(l’any 2005 van anar al Parlament 
Europeu a denunciar el Govern 
d’Aragó i hi tomaran la primavera 
de 2007) per donar a conèixer la si¬ 
tuació que pateixen i exigir l’ofi¬ 
cialitat del català als seus pobles. 

Fa institució està coordinada 
per un consell directiu format per 
25 persones que han destacat per la 
recerca i salvaguarda de la Franja 
en tota mena d’àrees, com ara la 
llengua, tradicions, patrimoni natu¬ 
ral, patrimoni monumental i artís¬ 
tic, antropologia, esports i turisme, 
a tall d’exemple. No hi falta el Ga¬ 
binet Jurídic que defensa dels atacs 
i les discriminacions per raó cultu¬ 
ral o de llengua i que esgrimeix le¬ 
galment la seva causa. 

Objectiu: la recuperació cultural 

Fa Institució Cultural de la Franja 
de Ponent té en marxa diferents 
campanyes i, sobretot, en estreta re¬ 
lació i harmonia amb els seus po¬ 
bles, accions de restabliment i cura 
de la nostra cultura, des de la peda¬ 
gogia amb xiquets fins al reforça¬ 
ment o restabliment de les festes 
tradicionals. També fan actes i cam¬ 
panyes més enllà de l’àmbit local, 
entre d’altres l’Acampallengua, el 
Correfoc per Sant Joan, Flibres per 
als Xiquets, Sant Jordi, la Nit de la 
Franja, els Premis Jaume I i moltes 


d’altres que intenten vertebrar la 
Franja o que tenen un caire nacio¬ 
nal, estatal o europeu. Sempre per 
aconseguir el primer pas, reclamem 
l’oficialitat del català. 

Cal esmentar particularment el 
portal de la Franja de Ponent 
www.franjadeponent.cat, la web 
del món cultural català més visita¬ 
da del món, segons els índexs in¬ 
ternacionals (per davant fins i tot 
de l’Institut d’Estudis Catalans), i 
a ella s’acaba d’afegir la Revista 
Franja de Ponent. Però entre totes, 
per la seva importància històrica, 
es destaquen dos esdeveniments: 
el Congrés de la Franja de Ponent, 
que s’ha fet entre els anys 2004 i 
2006, en el qual els màxims ex¬ 
perts (des de l’economia al patri¬ 
moni eclesiàstic) han analitzat la 
situació actual i han programat les 
estratègies i accions per recuperar 
la Franja de Ponent. El segon és la 
campanya “Flibres per als Xi¬ 
quets”, que va fer possible el pri¬ 
mer contacte amb llibres en català 
de moltes escoles i infants. Ara han 
fet un nou pas endavant i han obert 
a Calaceit (capital cultural de la 
Franja de Ponent) un gran espai fí¬ 
sic, un centre permanent per a sub¬ 
ministrar tota mena de material pe¬ 
dagògic i cultural (exposicions, 
audiovisuals, xerrades, arts escèni¬ 
ques, etc.) de franc als col·legis, 
associacions, ajuntaments i, en de¬ 
finitiva, a tothom que vulgui acti¬ 
vitats i recursos en la nostra llen¬ 
gua. 

Paral·lelament s’ofereix i es fa 
arribar a la resta dels Països Cata¬ 
lans l’oferta cultural i de lleure que 
neix de la Franja de Ponent (grups 
de rock, teatre, tradicions, publica¬ 
cions, etc.) i s’organitzen tota mena 
d’actes per donar a conèixer i dir a 
tothom que la Franja de Ponent és 
Catalunya. 



DELS PALLASSOS 
CURTS DE SEMPRE... 



L’exalcalde Clos comença la 
i gira humorística per les 
\Espanyes. __ 


Vaga de fam 
d’enZigoren 
solidaritat amb 
Chaos 


CONTRAINFOS ' AIBACETE 

El Col·lectiu de Presos Polítics 
de la presó d’Albacete,entre els 
quals es troba Zigor Lar- 
redonda, va decidir el passat 
diumenge 24 de setembre de 
finalitzar la vaga que portaven a 
terme des del passat dilluns dia 
18 de setembre. La vaga es va 
comenaçar en solidaritat amb el 
pres polític basc Inaki de Juana 
Chaos, que des del dia 7 
d’agost va començar una vaga 
de fam per reclamar la seva 
excarceració, que s’hauria 
d’haver produït el passat 25 
d’octubre de 2004. 

Des de Rescat denuncien un 
altre cop la vulneració de la 
mateixa legislació espanyola 
que és dóna a les presons i la 
utilització dels presos polítics 
com a hostatges de l’Estat amb 
l’objectiu de silenciar i atemorir 
la dissidència, i en aquest cas 
per dificultar l’avenç del procés 
polític de negociació a Euskal 
Herria i la possibilitat de donar 
veu als i les basques. 


... ALS NOUS TRISTOS 
PALLASSOS 



Jordi Hereu s’estrena com a 
alcalde intentant desallotjar la 
Rossenda. 


La Burxa fa 

10O 

números de comunicació popular 

Si la veus, felicita-la 

(És un consell del setmanari Directa) 

Josu Juriasti 

Director del diari basc Gara 

“la mobilització social és 
fonamental per resoldre 
el conflicte basc” 


Hereu del carismàtic Egin, el diari Gara ha sabut, en els seus vuit anys 
de vida, mantenir-se fidel a l’esperit del seu antecessor. El seu discurs 
compromès amb els sense veu i la seva posició de resistència al discurs 
del pensament únic per narrar la realitat basca li han suposat la 
persecució de l’Audiència Nacional. Malgrat tot, Josu Juaristi, el seu 
director, té clar el compromís del diari amb el poble basc. Pel que fa al 
procés de pau, Juaristi adverteix de les rebaixes que els governs 
espanyol, francès i basc volen imposar per perpetuar el seu domini 
sobre Euskal Herria. És per això que aposta per la mobilització social i 
pel respecte a la voluntat dels bascos per decidir el seu futur com a 
condicions imprescindible per resoldre el conflicte basc. 


ALBERT ALONSO - SANTS 

Explica’m què és això del procés de pau. 

Més que un procés de pau, com alguns ho 
volen fer veure, és un intent de canviar 
marcs, de permetre que els i les basques 
puguin, a través del diàleg, la negociació 
i l’acord, decidir el seu futur com a po¬ 
ble, i esdevenir el que creguin oportú. I 
desitjo que siguem independents. 

A finals del mes passat es va complir mig 
any de la declaració d’alto al foc d'ETA. 
S’ha avançat molt en aquests mesos? 

Per desgràcia, no. En primer lloc, s’ha de 
puntualitzar que l’actual procés va co¬ 
mençar molt abans de la declaració d’E- 
TA. De fet, en els mesos precedents a l’a¬ 
nunci van haver-hi contactes entre l’or¬ 
ganització armada i el Govern espanyol. 

Sí? 

Sí, i aquestes negociacions prèvies entre 
ETA i el Govern espanyol van fructificar 
en acords i garanties per part d’ambdues 
parts. Aquests compromisos no han estat 
respectats pel Govern espanyol. 

On es troba ara el procés de pau? 

Està en una fase d’indefinició, en la qual 
tant el govern de Zapatero com els partits 
que li donen suport tant a Madrid com al 
País Basc estan posant una condició rere 
una altra: primer era l’alto el foc, ara és 
acatar la llei de partits.... i després ja no 
sé quina serà. 

Quins passos han de donar les dues parts 
per avançar cap a un escenari de resolu¬ 
ció del conflicte? 


Al procés hi ha moltes més parts, malgrat 
el que alguns volen fer veure. Però el Go¬ 
vern espanyol va dir en el seu dia que 
respectaria la decisió que prenguin els 
bascos, tot i que després ja va començar 
a parlar de la Constitució. El més impor¬ 
tant ara és que es conformi la mesa de 
partits i agents socials i que comenci a 
treballar quan abans millor. I, allà, que es 
decideixi el que pot ser aquest país. Si la 
mesa de partits no va bé, les negociacions 
entre ETA i el Govern espanyol no 
avançaran. 

És així com se superarà la situació d’en- 
quistament en què es troba el procés les 
darreres setmanes? 

Sí. La clau és la negociació, i que el fò¬ 
rum de partits abordi i s’enfronti a les 
causes del conflicte: la territorialitat 
d’Euskal Herria, l’autodeterminació, i la 
possibilitat de superar el marc polític ac¬ 
tual. I en última instància, la gent ha de 
poder votar els acords que es prenguin. 

En els darrers dies només es parla de la 
kale borroka i de la violència de l’anome¬ 
nat entorn d’ETA. De fet, els mitjans de co¬ 
municació sempre han assegurat que el fi¬ 
nal de l’organització armada i de la violèn¬ 
cia portaran la pau al País Basc... 

Això és el que s’està venent, però si el 
que es pretén amb aquest procés és aca¬ 
bar amb ETA i l’esquerra abertzale, fra¬ 
cassarà. A més, des de la meva perspecti¬ 
va personal els atacs no han cessat. 

Com? 

Des de l’alto el foc, segueixen els pro¬ 
cessaments contra abertzales, i les deten¬ 


cions i els controls no s’han aturat. No¬ 
més et diré que en aquests últims sis me¬ 
sos he passat més controls policials que 
ens els darrers anys. La pressió policial 
és encara més gran que abans. 

Quin paper han de jugar els moviments 
socials bascos en el procés de pau? 

Si no hi ha una activació social molt im¬ 
portant i el procés queda en mans d’unes 
elits que parlen, negocien, i arriben a un 
acord, fracassarà. La mobilització social 
és fonamental i la participació dels movi¬ 
ments socials de base és potser el més 
important per avançar en la resolució del 
conflicte. Pensa que l’activació social va 
ser un dels factors que van propiciar l’al¬ 
to el foc d’ETA. 

Interessant. 

Mira, la gent ha pres molta més cons¬ 
ciència després de l’alto el foc que cal 
prendre part del procés. De fet, està ca¬ 
lant entre la gent una espècie de lema no 
declarat que pregona que “ara ens toca a 
nosaltres”. Ja no val l’excusa de sempre 
de la violència i les armes. Molta gent 
pensa: “La nostra hora ha arribat”, i crec 
que ha de ser així. 

Què li diries a La Burxa, un mitjà de co¬ 
municació popular que, en un món domi¬ 
nat per grans imperis comunicatius, té di¬ 
ficultats per fer arribar el seu missatge a 
amplis sectors de la societat? 

El més important és estar a prop de la 
gent i del carrer. El valor que espero que 
tinguin mitjans com el Gara és no allun- 
yar-se de la gent, i això és fonamental per 
fer arribar el nostre missatge. 





f G Uíisïno mai rïin*. 

CARTELLS POLITICOSOCIALS 


Antifeixisme 


SEaMEEStEB 



ACTIVITATS 


Divendres 6 d’octubre 
Solidaritat amb les lluites de Mèxic 

19 h: acte-assemblea 

21 h: sopar 

22 h: concert amb Fufu-Ai La Kermés 
Bo d’ajut: concert 8 fe sopar 5 □, 
concert+sopar, 12 □. Cotxeres de Sants. 
Organitzen CSRZ Barcelona 

Assemblea contra els transgènics 

19 h: a l’Espai Obert 

Sopar de la soli 

A partir de les 21 h a l’Espai Obert 

Dissabte 7 d’octubre 
Passi de la pel·lícula Salvador 


Dimarts 10 d’octubre 

20 h: xerrada “Exili i xarxes de resistència i 
solidaritat” al Centre Social de Sants 

Diumenge 22 d’octubre 
XIV Diada de la Colla 

A la plaça Màlaga, amb la participació dels 
Xics de Granollers i els Castellers de Sabadell 

Activitats ueriòdinues 
Sala Bahia 

Dimecres: cinema en 16 mm 
Divendres: concerts, teatre i poesia amb sopar 
Dissabte: esdeveniments cultuals per 
l’autogestió de diferents col·lectius 
Diumenges: balls nostàlgics 


[ Ateneu Llibertari Maria Victòria, 10 ] [ Can Vies Jocs Florals, 42 ] [ Castellers de Sants Vallespir, 28 www.borinots.org ] [ Centre Social de Sants Olzinelles, 30 ] 

[ Casal Independentista Premià, 31 ] [ Diables de Sants www.diabiesdesants. org ] [ Entropiactiva Socors, 7 ] [ Espai Alliberat per la Cultura Olzinelles, 31 ] [ Espai Obert Violant d’Hongria, 71 ] 
[ Germinal Rossend Arús, 47 ] [ La Ciutat Invisible Riego, 35 ] [ Pim Pam Films Valladolid, 25 ] [ Terra d’escudella Premià, 20 ] [ Teteria Malea Riego, 16 ] 




































